﻿UNIVERSITATEA „ANDREI ŞAGUNA” FACULTATEA DE PSIHOSOCIOLOGIE CONF UNIV DR LIVICA FRĂŢIMAN PSIHOLOGIA DEZVOLTĂRII Note de curs Constanţa - 2011 CUPRINS INTRODUCERE STADIILE ŞI CICLURILE DEZVOLTĂRII PSIHICE UMANE CRITERIILE DE DELIMITARE A STADIILOR DE DEZVOLTARE PSIHICĂ CICLURILE ŞI STADIILE DE DEZVOLTARE PSIHICĂ ETAPA DE DEZVOLTARE PRENATALĂ DEZVOLTAREA ÎN PERIOADA DE NOU-NĂSCUT Dezvoltarea fizică perioada de sugar PERIOADA DE ANTEPREŞCOLAR (1-3 ANI) CREŞTEREA ŞI DEZVOLTAREA ÎN PERIOADA PREŞCOLARĂ (3-6 ANI) CREŞTEREA ŞI DEZVOLTAREA ÎNTRE 6-10, 11 ANI (ŞCOLAR MIC) CREŞTEREA ŞI DEZVOLTAREA LA PUBERTATE (ETAPA DE ŞCOLAR MARE) DEZVOLTAREA PSIHICĂ ÎN PRIMUL AN DE VIAŢĂ SEMNIFICAŢIA GENERALĂ A STADIULUI SUGARULUI DEZVOLTAREA SENSIBILITĂŢII ŞI APARIŢIA PERCEPŢIILOR DEZVOLTAREA PERCEPŢIEI DEZVOLTAREA MOTRICITĂŢII LA SUGAR MERSUL ŞI POSTURA MANIFESTĂRILE AFECTIVE LA SUGAR DEZVOLTAREA CONDUITELOR INTELIGENTE DEZVOLTAREA LIMBAJULUI PERIOADA ANTEPREŞCOLARITĂŢII – 1 – 3 ANI SEMNIFICAŢIA GENERALĂ A STADIULUI ANTEPREŞCOLARULUI DEZVOLTAREA PERCEPŢIILOR DEZVOLTAREA REPREZENTĂRILOR PARTICULARITĂŢI ALE MEMORIEI ŞI ATENŢIEI LA ANTEPREŞCOLARI DEZVOLTAREA LIMBAJULUI GÂNDIREA LA ANTEPREŞCOLAR DEZVOLTAREA AFECTIVĂ ŞI SOCIALĂ ÎNTRE 1- 3 ANI DEZVOLTAREA MOTRICITĂŢII LA ANTEPREŞCOLAR CARACTERISTICI ALE JOCULUI LA ANTEPREŞCOLAR DEZVOLTAREA CONŞTIINŢEI ASUPRA LUMII ŞI A CONŞTIINŢEI DE SINE PREŞCOLARUL (A DOUA COPILĂRIE) SEMNIFICAŢIA GENERALĂ A STADIULUI CUPRINS ÎNTRE 3-6 ANI DEZVOLTAREA PERCEPŢIILOR REPREZENTĂRILE LA PREŞCOLAR DEZVOLTAREA GÂNDIRII DEZVOLTAREA LIMBAJULUI CONSTITUIREA BAZELOR PERSONALITĂŢII JOCUL LA PREŞCOLAR STADIUL ŞCOLARULUI MIC (A TREIA COPILĂRIE) – 6 – 10,11 ANI DEZVOLTAREA INTELECTUALĂ SOCIALIZAREA AFECTIVITĂŢII STADIUL ADOLESCENŢEI CARACTERISTICI GENERALE ASPECTE ALE DEZVOLTĂRII CONŞTIINŢEI ŞI IDENTITĂŢII DE SINE CARACTERISTICILE AFECTIVITĂŢII STADIUL TINEREŢII STADIUL DE ADULT BĂTRÂNEŢEA Bibliografie selectivă INTRODUCERE Există mai multe discipline care sunt corelate cu psihologia vârstelor şi care încearcă să explice modificările comportamentale şi atitudinale în legătură cu evoluţia în vârstă: ( zoopsihologia – studiază evoluţia şi – comparativ – comportamentul animalelor şi oferă suficient de multe date pentru înţelegerea psihismului uman; ( psihologia copilului – preocupată de debutul vieţii psihice umane şi de evoluţia ei până la încheierea ciclului copilăriei; ( psihologia adolescenţei – se ocupă cu dezvoltarea psihică şi modificările apărute în perioada de după copilărie până în pragul tinereţii; ( psihologia adultului – a apărut ca cercetare sistemică mai recent decât celelalte discipline; ( psihologia senectuţii – a apărut din necesitatea de creştere a longevităţii, precum şi de găsire a unor căi de inserţie activă a bătrânilor în viaţa comunităţii; ( psihologia genetică – este o disciplină centrată pe aspectele evolutive ale vieţii umane Ca definiţie a psihologiei vârstelor, putem afirma că este disciplina ce studiază condiţiile şi legile apariţiei, evoluţiei, maturizării şi schimbării vieţii psihice umane, de-a lungul vieţii Psihologia vârstelor nu are ca scop numai însumarea datelor oferite de celelalte discipline, ci ea realizează o viziune complexă asupra vieţii psihice Această viziune se realizează cu: - o componentă genetică (apariţia şi dezvoltarea funcţiilor, proceselor şi structurilor psihice), - o componentă funcţională (dezvăluie semnificaţiile adaptative ale diverselor dimensiuni ale sistemului psihic) şi - o componentă diferenţială (surprinde specificul diverselor stadii de evoluţie şi în acelaşi timp multiplele variaţii care apar în cursul aceleiaşi etape) Factorii fundamentali, determinativi ai dezvoltării psihice umane sunt: ereditatea, mediul şi educaţia * Ereditatea se defineşte ca proprietate a organismelor vii de a transmite urmaşilor însuşirile şi caracterele pe care le-au dobândit sau le-au consolidat în cursul evoluţiei Ereditatea este foarte importantă în explicarea devenirii fizice şi psihice umane, pentru că premisele ereditare în procesul de construcţie psihică a omului sunt determinative pentru evoluţia sa Se poate vorbi despre o ereditate psihologică? Răspunsul este afirmativ, deşi nu s-a putut delimita ponderea implicării geneticii în personalitate Aportul premiselor ereditare diferă în funcţie de câteva caracteristici: 1 natura proceselor psihice; procesele psihice relativ comune cu ale animalelor sunt mai mult impregnate de ereditate 1 gradul de complexitate a proceselor psihice De exemplu, percepţiile spontane sunt mai mult legate de mecanismele înnăscute decât alte funcţii psihice 1 etapele mai timpurii ale ontogenezei se caracterizează printr-o mai mare participare a mecanismelor ereditare 1 specificul unor componente psihice care au o puternică bază nativă (aptitudinile), are o mai mare încărcătură ereditară Aşadar, ereditatea este considerată un factor necesar, dar nu suficient pentru dezvoltarea psihică umană Rolul acesteia se referă în special la particularităţile primare, precum şi la cele excepţionale ale creierului uman, pe când conţinutul informaţional şi relaţional adaptativ nu poate izvorî numai din structurile înnăscute, ci implică obligatoriu interacţiunea cu ambianţa * Mediul – Există numeroase studii care demonstrează valoarea acestui factor: * studii referitoare la corelaţia dintre nivelul de inteligenţă al copiilor şi calitatea mediului familial, * studiile gemenilor monozigoţi, crescuţi în medii socio-culturale diferite, * studiile asupra evoluţiei personalităţilor unor comunităţi în corelaţie cu avansul socio-economic şi cultural al comunităţii respective, precum şi * studiile asupra copiilor crescuţi în comunităţi animale Influenţele exercitate de mediu se pot grupa în mai multe categorii: ( influenţe ale mediului natural ( influenţe ale mediului socio-economic ( influenţe socio-profesionale, reprezentate de statutele şi rolurile profesionale ale celor din jur ( influenţe socio-culturale, ce cuprind mijloacele de instruire şi educare, precum şi accesul la cultură ( influenţe socio-afective, constând în frecvenţa şi natura contactelor cu cei din jur, precum şi atmosfera şi climatul general socio-afectiv ce provoacă şi întreţine trăiri emoţionale de o anumită calitate Primul mediu care îşi exercită rolul formativ asupra omului este mediul familial, urmat de cel şcolar, cu treptele corespunzătoare Mai târziu, intervin mediul profesional, rezidenţial şi submediile (mediile particulare pe care le frecventează fiecare individ) Mediul poate avea influenţe pozitive sau negative Atunci când influenţele negative le depăşesc pe cele pozitive, apar perturbări grave ale adaptării individului şi în cele din urmă ale dezvoltării sale psihice normale Rolul mediului în dezvoltarea psihică umană constă în: * este primul mare transformator care acţionează asupra fondului ereditar şi dă conţinut socio-uman vieţii psihice a individului; * este factor de socializare, punând la dispoziţia fiinţei umane o gamă largă de modele de acţiune şi comunicare; * are funcţie de enculturare (integrare a normelor şi valorilor culturale), pentru că participă la formarea acelor capacităţi psihice care permit accesul la cultura materială şi spirituală a societăţii; * dă semnificaţie comportamentului individului şi îl stimulează să acceadă la dezvoltarea de tip uman; * generează şi întreţine valori şi criterii de performanţă ce contribuie la formarea dimensiunilor orientative fundamentale ale personalităţii; * oferă cadrul de manifestare şi de stimulare a celei mai semnificative manifestări a fiinţei umane – creativitatea * Educaţia este factorul implicat cu necesitate în dezvoltarea psihică optimă a omului Poate fi definită ca ansamblul de acţiuni şi activităţi care integrează subiectul ca factor activ şi care se desfăşoară sistematic, unitar, organizat, având un conţinut definit de către societate, uzând de metode şi mijloace specifice, adecvate şi fiind condusă de factori specializaţi Rolurile îndeplinite de educaţie sunt: * dă conţinut vieţii psihice; * dezvoltă optim toate disponibilităţile ereditare şi construieşte dimensiunile personalităţii; * preia şi direcţionează dezvoltarea convergent cu scopurile şi influenţele mediului * într-o anumită măsură, accelerează chiar dezvoltarea psihică; * rolul determinant al educaţiei este legat de calitatea ei şi de interacţiunile cu ceilalţi doi factori STADIILE ŞI CICLURILE DEZVOLTĂRII PSIHICE UMANE Stadiul de dezvoltare psihică se defineşte ca fiind delimitarea în timp a apariţiei şi consolidării unor particularităţi şi a unui nivel de organizare a capacităţilor intelectuale, afective, volitive şi a întregii personalităţi Stadiul de dezvoltare nu apare instantaneu, ci se instalează treptat, odată cu apariţia acelor însuşiri care îl definesc şi îl diferenţiază de celelalte stadii, aşa-numitele particularităţi de stadiu (de vârstă) Fiecare stadiu conservă anumite achiziţii ale stadiilor anterioare, pe care însă le integrează în noile sale structuri, odată cu dezvoltarea unor laturi noi Schimbările sunt comune tuturor celor care traversează respectivul stadiu, dar li se asociază şi cele care rezultă din istoria propriei deveniri şi care sunt numite particularităţi individuale Creşterea şi maturizarea fizică şi psihică se realizează după câteva legi comune evoluţiei tuturor indivizilor umani: * Legea corelaţiei creşterii – relevă interdependenţele funcţionale dintre diferitele subsisteme ale organismului şi explică astfel faptul că schimbările calitative ale unor aspecte fizice atrag după ele schimbări ale altora, deşi nu în acelaşi timp şi în aceleaşi proporţii Există astfel corelaţii între creşterea sistemului osos şi a celui muscular, deşi cel din urmă poate fi uşor desincronizat Aceasta duce la exprimarea în plan comportamental a unei temporare lipse de coordonare a mişcărilor, ce este depăşită ceva mai târziu * Legea ritmurilor de creştere rapidă – se referă la creşterea rapidă de la vârstele timpurii şi exprimă de fapt specificul programului ereditar al fiinţei umane, care la naştere se prezintă ca fiind mult în urmă faţă de celelalte specii aflate în acelaşi stadiu Unii oameni de ştiinţă afirmă că omul s-ar naşte prea devreme şi în timp scurt el trebuie să dobândească o serie de capacităţi fizice absolut necesare menţinerii echilibrului autonom cu ambianţa Din acest motiv, în primele 3-4 luni de viaţă creşterea în lungime a individului uman este foarte accentuată, ca şi creşterea în greutate Un astfel de ritm de creştere nu va mai fi atins niciodată în următoarele stadii * Legea puseelor de creştere – pune în evidenţă faptul că interacţiunea factorilor fundamentali ai dezvoltării nu se realizează în mod identic pe toată durata vieţii, ci există momente în care schimbările biologice sunt mai accelerate şi dacă interacţionează optim cu factorii socio-culturali, apar vârfuri de creştere fizică Un astfel de puseu întâlnim la pubertate, puternic influenţat de modificările biochimice interne, dar şi de factorii socio-culturali externi Creşterea fizică este un fenomen cu urmări şi în plan psihic Astfel, un ritm normal de creştere fizică este trăit confortabil de către fiecare individ, în timp ce rămânerile în urmă sau depăşirea unor limite generează îngrijorare, disconfort afectiv, complexe de inferioritate În privinţa maturizării psihice, trebuie făcută distincţia între cele 3 forme de maturizare – maturizarea intelectuală, maturizarea afectivă şi maturizarea psiho-socială Psihologii ne avertizează asupra unor posibile desincronizări a acestor 3 forme de maturizare, în special la adolescenţii care fac studii liceale, comparativ cu cei care, după gimnaziu, urmează şcoli profesionale sau lucrează Se pare că riscul situaţiei de şcolar este acela de a întârzia maturizarea psiho-socială în beneficiul celei intelectuale Există, de asemenea, situaţii în care disponibilităţi intelectuale remarcabile riscă să rămână insuficient valorizate datorită desincronizării între maturitatea intelectuală şi maturitatea afectivă şi cea socială Fenomenele de creştere şi maturizare au întotdeauna o desfăşurare în timp şi adesea dimensiunea temporală este semnificativă pentru evaluarea nivelului pe care acestea le-au atins Fiinţa umană se prezintă ca o unitate a aspectelor fizice şi psihice pentru că cele două planuri, deşi sunt distincte, se intercondiţionează puternic De aceea, vârsta biologică implică premise fizice şi funcţionale care sunt absolut indispensabile şi pentru dezvoltarea vieţii psihice Psihologia aplicativă a impus distincţia şi legătura în acelaşi timp dintre vârsta biologică şi cea psihologică, precum şi între acestea şi vârsta cronologică Vârsta biologică a folosit ca indicator vârsta cronologică, astfel că s-a realizat relaţie cel mai frecvent între vârsta mentală şi cea cronologică Aşa a fost concepută teoria inteligenţei, care raportează performanţele psihologice ce indică un anumit nivel mental la numărul anilor şi lunilor de viaţă Din acest motiv, vorbim despre o corespondenţă între vârsta cronologică şi stadiul de dezvoltare psihică şi nu de o relaţie determinativă între acestea Aşadar, intervalele cronologice implică procese organice, care constituie premisele biologice ale vieţii psihice şi care, în condiţiile unei interacţiuni normale cu mediul şi cu educaţia, generează transformările specifice unui stadiu CRITERIILE DE DELIMITARE A STADIILOR DE DEZVOLTARE PSIHICĂ O problemă de ordin metodologic legată de existenţa acestor stadii a fost aceea a identificării criteriilor care să permită delimitarea operativă a stadiilor, adică găsirea acelor manifestări ale fiinţei umane care să exprime în manieră sintetică specificul stadiului în care se află Unii autori au considerat schimbările fizice drept indicatori ai instalării unui nou stadiu, respectiv creşterea în talie şi greutate sau intrarea sau ieşirea din funcţie a unor glande endocrine Aceste modificări nu pot fi ignorate, dar nu s-a putut stabili o corelaţie directă între acestea şi evoluţia psihocomportamentală umană Alţi autori au făcut referire la nivelul de inteligenţă ca fiind caracteristic pentru diferitele momente ale vieţii Alţii au considerat mai importantă personalitatea, cu manifestările psihice caracteristice, iar alţii au acordat importanţă emoţiei ca şi criteriu afectiv S-au bucurat însă de cea mai mare receptivitate şi acceptare criteriile şi clasificarea propuse de Erickson, care consideră că de la naştere la bătrâneţe se pot identifica 8 stadii care evoluează prin diferenţieri succesive după un program prestabilit şi care pot lua o direcţie pozitivă sau negativă, după cum relaţionează cu ambianţa socială Stadiul I – oral-senzorial – se caracterizează prin faptul că regiunea orală este cea mai activă şi presupune procese de încorporare, care sunt atât alimentare cât şi informaţionale Este vorba de stadiul în care copilul îşi foloseşte gura şi buzele pentru a obţine alimente şi informaţii despre tot ceea ce poate să-i ajungă la gură Mama, satisfăcând nevoile copilului, face ca relaţiile acesteia cu ambianţa să cristalizeze un sentiment rudimentar de încredere, ce reprezintă prima achiziţie socială a individului şi care va constitui baza pentru toate celelalte relaţii Stadiul II – muscular–anal – implică o anumită maturizare organică, ce permite un grad de autocontrol asupra propriei fiinţe În condiţiile unei exigenţe exagerate din partea mamei sau a familiei, exigenţe care conduc inevitabil la insucces, înmuguresc anumite sentimente de îndoială, de ruşine, care îşi pun amprenta asupra evoluţiei ulterioare a individului Stadiul III – locomotor–genital – se caracterizează prin dezvoltarea abilităţilor motorii care întăresc sentimentul de stăpânire a Eului şi de manifestare a iniţiativei în activitate, respectiv în joc, acceptate social Această manifestare a iniţiativei se opune tendinţei de a da prea mare importanţă problemelor apartenenţei la sex Stadiul IV – în care se confruntă capacitatea de acţiune cu sentimentul de inferioritate, amândouă fiind posibil să apară pe terenul activităţii şcolare sau al altor tipuri de activităţi Stadiul V – adolescenţa – are ca problemă crucială învingerea confuziei şi cucerirea identităţii de sine Stadiul VI – tinereţea – stadiul în care se realizează identitatea de sine, adaptată la profesie şi la relaţiile interpersonale, făcând posibilă ocuparea unui serviciu, în paralel cu intimitatea şi căsătoria Stadiul VII – adultul – se dobândesc toate condiţiile pentru evoluţia pozitivă către creaţie în toate domeniile, în timp ce automulţumirea şi refuzul angajării reprezintă direcţia negativă a evoluţiei Stadiul VIII – bătrâneţea - este centrat pe cucerirea integrităţii Eului, a sentimentului că viaţa a fost trăită cu adevărat şi că propria fiinţă s-a împlinit în satisfacţii şi realizări Deşi aceste criterii de delimitare a stadiilor au fost receptate şi acceptate, a trebuit să se caute altele mai sintetice, pentru că acestea nu satisfac în totalitate împărţirea finală pe stadii Astfel, s-au descoperit următoarele criterii: 1 tipul fundamental de activitate de care subiectul este capabil şi care domină viaţa subiectului, reflectând cele mai multe dintre capacităţile sale, respectiv nivelul sensibilităţii, al intelectului, al motivaţiei, al voinţei, al personalităţii Spre exemplu, în primul an de viaţă, jocul cu obiectele reflectă nivelul sensibilităţii şi motricităţii sugarului la un moment dat Jocul cu structuri complexe, cu subiect, cu reguli, domină preşcolaritatea şi exprimă mai bine copilul între 4 şi 7 ani În stadiile următoare, învăţarea este activitatea dominantă, iar conţinutul şi complexitatea acesteia exprimă posibilităţile psihice ale şcolarului şi adolescentului În stadiile următoare, locul învăţării este luat de activitate şi creaţie 1 tipuri de relaţii pe care subiectul le poate realiza cu lucrurile şi cu semenii săi, relaţii ce exprimă capacităţile cognitive, afective, volitive, ca şi nivelul personalităţii individului 1 orientarea tensiunii psihice fundamentale - se referă la tensiunea care se poate naşte din impactul dintre trebuinţele şi nevoile subiectului şi condiţiile şi cerinţele ambianţei Pe un fond de tensiune puternică, cele mai slabe influenţe ale mediului şi educaţiei pot avea efecte formative remarcabile, în timp ce, dacă tensiunea internă este slabă, nici cele mai bune modalităţi de influenţare nu au efectul scontat Toate aceste criterii sunt în strânsă legătură, nivelul relaţiilor şi al tensiunii dominante asigurând angajarea în activităţi corespunzătoare ca nivel şi la rândul lor, activităţile creând condiţii corespunzătoare de dezvoltare a capacităţilor de relaţionare CICLURILE ŞI STADIILE DE DEZVOLTARE PSIHICĂ Există 3 cicluri ale vieţii psihice: I – Ciclul de creştere şi dezvoltare, care se întinde de la naştere până la 24-25 de ani În cadrul acestui ciclu au loc creşteri şi transformări atât fizice cât şi psihice care permit ca, la finalul său, fiinţa umană să dispună de toate capacităţile proprii speciei umane În cadrul acestui ciclu se disting următoarele stadii: 1 stadiul sugarului – cuprins între 0-1 an: are ca achiziţii fundamentale inteligenţa senzorio-motorie, dezvoltare percepţiei şi dezvoltarea manipulării obiectelor 2 stadiul antepreşcolarităţii – cuprins între 1-3 ani, achiziţionează în principal autonomia de mişcare şi comunicarea verbală 3 stadiul preşcolarităţii (3-6 ani), aduce consolidarea proceselor şi structurilor psihice şi desfăşurarea acestora la un nivel nou, conştient şi voluntar 4 stadiul şcolarului mic – 6-10 ani – este dominat de achiziţia prin învăţare a cunoştinţelor şi deprinderilor de bază care asigură accesul la cultură 5 stadiul preadolescentului - 10-14 ani – marchează ieşirea din copilărie şi atingerea unui nou nivel al conştiinţei de sine 6 stadiul adolescenţei – 14-19, 20 de ani – însemnând orientarea preponderentă spre căutarea şi formarea identităţii de sine 7 stadiul adolescenţei prelungite – 20-24 de ani – implicând continuarea studiilor în vederea unei specializări profesionale II Ciclul adultului, în cursul căruia se desăvârşeşte maturizarea biologică şi psihică şi care are următoarele stadii şi substadii: 1 stadiul tinereţii – 25-35 de ani – înseamnă intrarea în profesie, deci inserţia în activitatea de muncă 1 stadiul adultului (35-65 ani)– are următoarele substadii: a substadiul adultului precoce – 35-45 de ani, marcat de adaptarea la profesie şi viaţa familială a substadiul adultului matur – 45-55 de ani, în acest substadiu se atinge nivelul cel mai înalt al realizărilor profesionale şi al intensificării rolurilor familiale a substadiul adultului tardiv – 55-65 ani – se încheie cu ieşirea din viaţa profesională şi este centrat pe rezolvarea multor probleme familiale III Ciclul bătrâneţii 1 stadiul de trecere (65-70 ani), în care se conservă bine multe dintre capacităţile fizice şi psihice şi subiectul se integrează activităţi importante pentru familie 1 prima bătrâneţe (70-80 ani) – încep să se manifeste unele scăderi ale capacităţii fizice şi psihice 1 a doua bătrâneţe (80-90 ani), când pentru unii deteriorarea în special a stării de sănătate fizică este mai severă, iar scăderile în plan psihic sunt mai mult sau mai puţin evidente 1 marea bătrâneţe (90- ), în care se manifestă drastic deteriorarea unor capacităţi, dar şi conservarea încă satisfăcătoare a altor capacităţi Dezvoltarea economică şi socială determină o anumită variaţie (dilatare, micşorare) a unor stadii, aşa că limitele cronologice sunt relative, iar noi le vom lua în consideraţie ca atare ETAPA DE DEZVOLTARE PRENATALĂ Psihologia vârstelor nu poate să nu ţină seama de faptul că ontogeneza începe, de fapt, din momentul procreării şi că tot ceea ce se întâmplă după naştere este şi contribuţia etapei de dezvoltare intrauterină Această etapă are un rol semnificativ în organogeneză, adică în constituirea tuturor structurilor anatomo-funcţionale de bază, care să-i permită noului-născut adaptarea la ambianţă şi supravieţuire Etapa prenatală are rol şi în construirea unor premise ale vieţii psihice, atât prin dezvoltarea sistemului nervos şi a organelor de simţ, cât şi într-o primă sensibilizare a fătului la stimulări mediate prin organismul matern, dar provenite din exterior Psihologii vorbesc despre un prepsihism, care are implicaţii încă necunoscute în geneza structurilor psihocomportamentale umane Studii cu privire la dezvoltarea fiinţei umane înainte de naştere au existat încă din antichitate, ele au continuat şi continuă încă, încercând să evidenţieze asemănările şi diferenţele dintre evoluţia intrauterină a omului şi a celorlalte animale, încercând să caute motivul/motivele pentru care special umană ocupă locul cel mai înalt pe scala dezvoltării S-au reţinut şi s-au considerat în special asemănările între evoluţia umană şi cea animală: - faptul că la 5-6 zile de la constituirea oului uman au loc segmentări celulare identice cu ale celorlalte animale; - există o perioadă în evoluţia embrionului în care acesta are un aspect ce aminteşte de dezvoltarea solzilor la reptile; - la câteva săptămâni de viaţă intrauterină, embrionul prezintă fante branhiale în părţile laterale ale zonei cervicale; - în primele 2 luni, embrionul are membrane interdigitale, care amintesc înotătoarele de la amfibii; - alte asemănări cu mamiferele ar mai fi pilozitatea de pe corp, formarea primară a glandelor mamare şi unele particularităţi ale cavităţii bucale La sfârşitul etapei intrauterine, toate aceste asemănări dispar, iar la naştere copilul prezintă caracteristici morfologice şi funcţionale proprii speciei umane Transformările caracteristice etapei de dezvoltare intrauterină sunt ample, variate şi au un ritm crescut de desfăşurare Ţinând seama de calitatea şi amploarea acestor transformări, ca şi de efectele lor asupra organogenezei, etapa prenatală poate fi subîmpărţită în 3 subetape: 1 etapa embrionară, 2 etapa fetală precoce, 3 etapa fetală tardivă 1 etapa embrionară – începe prin unirea gameţilor şi formarea oului, urmate de diferenţierea foiţelor embrionare: ectoderm, mezoderm şi endoderm În primele 10 zile, volumul embrionului creşte de 8 000 de ori, iar diametrul acestuia de 20 de ori Se dezvoltă mai repede sistemul nervos şi cel circulator, în timp ce dezvoltarea scheletului şi musculaturii are loc mai lent La 2,5 luni, embrionul uman arată astfel: un cap mare, arcuri branhiale cervicale, un corp mic, subţire, aproape tubular, terminat cu o coadă şi o schiţă a membrelor Este perioada în care eventualii factori nocivi fizici, chimici sau biologici pot determina grave malformaţii structurale şi funcţionale În această etapă, modul de hrănire a embrionului este prin intermediul unui strat de celule ce se numeşte trofoblast (o nutriţie de tip histotrof) Se trece apoi la nutriţia placentară prin intermediul căreia substanţele nutritive şi oxigenul trec din sângele matern în embrion 2 etapa fetală precoce (3,5 luni, 4 - 6 luni de viaţă intrauterină) - în această etapă au loc procesele ce definitivează organogeneza şi realizează funcţiile organelor La 4 luni, sistemul muscular este repartizat uniform şi dobândeşte funcţionalitate, atestată prin mobilitatea fătului, care este simţită de mamă şi care-i creează acesteia sentimente de încredere în ceea ce priveşte dezvoltarea normală a copilului Tot în luna 4 începe şi acoperirea embrionului cu tegument mai consistent, sub care se află depuneri de ţesut adipos şi care la exterior este acoperit cu perişori fini pe întregul corp Are loc, de asemenea, dezvoltarea semnificativă a întregului sistem nervos, care din stadiul tubular începe diferenţierea La sfârşitul lunii 7 de viaţă intrauterină organogeneza este definitivată, embrionul este transformat în făt care, dacă se naşte, este capabil să supravieţuiască 3 etapa fetală tardivă (6-9 luni de viaţă intrauterină) – În această perioadă au loc consolidări structurale şi perfecţionări funcţionale care asigură un plus de adaptabilitate şi de rezistenţă copilului atunci când se va naşte Acum se dobândesc toate capacităţile corporale proprii speciei umane şi tot în această perioadă are loc o rapidă şi intensă creştere ponderală Dezvoltarea sistemului osos şi a organelor de simţ în etapa prenatală Sistemul nervos este de origine ectodermică După diferenţierea foiţelor embrionare în ectoderm, mezoderm şi endoderm, se petrece mai întâi o îngroşare a ectodermului, formându-se placa neurală, din care, după a 15-a zi de la concepţie se va dezvolta encefalul Placa neurală va suferi o invaginare, care se va adânci treptat, formând 2 creste, care se vor apropia una de cealaltă şi vor da naştere tubului neural Acesta se va afunda în mezoderm şi va avea o porţiune caudală, care va suferi schimbări mai ample, dând naştere porţiunilor inferioare ale sistemului nervos Partea cefalică a tubului neural suferă 2 strangulări, dând naştere la 3 vezicule: rombencefalul, mezencefalul, prozencefalul, după care rombencefalul se divide în alte 2 vezicule (metencefal şi mielencefal) Mezencefalul rămâne nedivizat, iar prozencefalul va forma cele 2 emisfere cerebrale Canalul neural, partea caudală, se dilată pe unele porţiuni, formând cele 4 ventricule cerebrale Restul tubului neural alcătuieşte măduva spinării şi suferă îngroşări la nivel cervical şi lombar Toate aceste modificări au loc în primele 3 luni şi jumătate de viaţă intrauterină Neuronii ce alcătuiesc aceste formaţiuni îşi dezvoltă dendrite şi axoni şi încep să producă enzimele necesare funcţionării lor Între 4 şi 6 luni de viaţă intrauterină se produc mielinizări intense ale rădăcinilor anterioare şi posterioare ale măduvei spinării, precum şi ale cordoanelor anterioare, posterioare şi laterale Tot acum are loc şi mielinizarea nervilor cranieni motori (oculomotor, facial şi trigemen) La începutul lunii a 5-a de viaţă intrauterină se formează primele şanţuri pe suprafaţa emisferelor cerebrale şi se stabilesc primele conexiuni între diferitele niveluri ale sistemului nervos În luna a 7-a de viaţă intrauterină scoarţa cerebrală are, în cea mai mare parte a ei, 6 straturi de celule Faţă de celelalte segmente ale sistemului nervos, emisferele cerebrale au un ritm de dezvoltare mai lent în etapa prenatală, când funcţia lor de relaţie se realizează destul de restrâns Între 6-9 luni de viaţă intrauterină se dezvoltă şi analizatorii, în următoarea ordine: mirosul, gustul, auzul, văzul, tactul Transformările structurale descrise fac posibilă manifestarea vieţii intrauterine atât în plan biologic, cât şi în planul vieţii de relaţie În acest fel la 9 săptămâni apare o agitaţie motorie difuză, iar de la 10 săptămâni pot fi înregistrate bătăile inimii La 12 săptămâni apar mişcări la nivelul tractului digestiv Cercetări mai noi confirmă faptul că la 6 luni de viaţă intrauterină fătul emite nişte sunete interpretate ca ţipete foarte slabe, iar la 8 luni apare posibilitatea unui mod de comunicare direct, gestual, cu exteriorul Pe acest principiu se bazează ideea că atunci când s-a realizat o comunicare verbală cu fătul sau când s-a utilizat în mod frecvent o anumită muzică, după naştere copilul se dovedeşte mult mai receptiv la astfel de stimuli, comparativ cu cei care nu au fost supuşi la influenţe de acest tip De asemenea, înregistrându-se mişcările fătului, s-a constatat că acestea diferă calitativ, în funcţie de stările psihice ale mamei Toate aceste fenomene au dus la acreditarea ideii de existenţă a unui prepsihism sau psihism prenatal Cert este că toţi cei ce au cercetat acest psihism prenatal acreditează ideea că în perioada prenatală mamele nu trebuie să fie numai purtătoarele biologice ale copilului, ci trebuie să urmărească atent manifestările acestuia, să stimuleze producerea acestor manifestări şi să încerce să comunice cât mai mult cu fătul Condiţiile dezvoltării normale în etapa intrauterină Pentru ca dezvoltarea prenatală a fiinţei umane să se desfăşoare în bune condiţii trebuie mai întâi să fie asigurate premisele exprimate în: - echipamentul ereditar normal al părinţilor, - sănătatea fizică şi mentală a acestora, - interacţiunea optimă între părinţi şi - consensul acestora de a avea copii O condiţie a dezvoltării normale a produsului de concepţie o constituie alimentaţia raţională a mamei, care trebuie să cuprindă produse proaspete, care să conţină vitamine, proteine, săruri de calciu, fosfor, fier, glucide şi lipide Regimul zilnic de viaţă al mamei trebuie să alterneze în mod optim activitatea cu odihna, să evite suprasolicitările profesionale sau casnice, dar şi excesul de grijă exprimat prin inactivitate prelungită În ultimele luni de sarcină, mama trebuie să îşi reducă activitatea profesională, dar să îşi păstreze un program zilnic de activitate, de plimbare şi de exerciţii fizice uşoare Foarte importantă este şi starea psihică a mamei, care trebuie să se simtă ocrotită şi asigurată afectiv de partenerul ei de viaţă, dar şi de ceilalţi membri ai familiei Climatul familial trebuie să fie de calm, încredere, siguranţă şi ajutor corespunzător, pentru a face faţă cu uşurinţă tuturor problemelor pe care le ridică venirea pe lume a unui copil Păstrarea sănătăţii fizice şi evitarea acelor situaţii care ar produce contaminări microbiene, ca şi renunţarea la substanţe iritante (tutun, cafea) reprezintă, de asemenea, factori favorizanţi ai dezvoltării intrauterine normale Factorii perturbatori ai dezvoltării intrauterine Mediul intrauterin în care se dezvoltă fătul îi asigură acestuia o maximă protecţie, atât timp cât sunt îndeplinite toate condiţiile cu influenţă pozitivă amintiţi mai sus Neîndeplinirea oricăreia dintre aceste condiţii se transformă în factori nocivi, care acţionează mai puternic în perioada embrionară, putând determina perturbări grave în procesul de dezvoltare embrionară O ereditate deficitară a unuia sau a ambilor părinţi se exprimă în tare fizice şi psihice în proporţie de 39%, iar bolile genetice tind să se perpetueze la descendenţi într-un procent semnificativ Alimentaţia deficitară a mamei încetineşte dezvoltarea în special a sistemului nervos, a numărului de neuroni şi determină întârzieri în dezvoltarea intelectuală Infecţiile virale determinate de viruşi precum gripa, rubeola sau virusul citomegalic pot determina închiderea deficitară sau neînchiderea tubului neural, precum şi degenerări grave ale ţesutului nervos, malformaţii cardiace, deficienţe senzoriale, în special de vedere şi auz Efectele radiaţiilor puternice sunt grave şi imprevizibile, putând produce mutaţii genetice cu efecte deosebite în planul dezvoltării copilului De asemenea, un factor nociv în dezvoltarea fătului îl constituie consumul abuziv de tutun, alcool, medicamente sau droguri Asupra mamei pot acţiona şi agresori psihosociali: tensiunile nervoase generate de un climat de muncă încordat, de neînţelegerile cu familia, de lipsa ajutorului în momente dificile Toate acestea pot determina o stare anxioasă, care se accentuează pe măsura apropierii momentului naşterii, epuizând mamei forţele fizice şi morale Evenimentele percepute intens de mamă în plan afectiv determină modificări nedorite ale biochimismului intern, cu repercusiuni asupra dezvoltării copilului Naşterea Psihologii spun că naşterea constituie în mod necesar un şoc pentru copil, chiar dacă acesta este complet inconştient de ceea ce i se întâmplă, în timp ce pentru mamă actul naşterii reprezintă un eveniment care presupune intrarea în funcţie a unor mecanisme complexe ce angajează întregul organism şi solicită un efort fizic şi psihic deosebit Naşterea poate fi mai grea sau mai uşoară, în funcţie de intervenţia mai multor factori: * ordinea naşterii, fiind ştiut faptul că la primipare naşterea este mai dificilă şi durează mai mult decât la multipare * poziţia de angajare a fătului, care poate îngreuna sau poate uşura naşterea (prezentaţia craniană este facilă pentru actul naşterii, pe când cea transversă este aproape imposibilă, impunând manevre obstetricale speciale) * starea psihică a mamei, înainte şi în timpul desfăşurării naşterii Teama amplifică durerea şi determină spasme musculare, care se opun procesului naşterii De aceea este foarte importantă pregătirea mamei pentru evenimentul naşterii, pregătire din care trebuie să facă parte conştientizarea durerii, dar din care trebuie să fie alungată teama Mama trebuie să fie ajutată să îşi dozeze forţele atât fizice cât şi psihice, să înţeleagă caracterul natural al procesului naşterii şi să colaboreze la desfăşurarea în bune condiţii a naşterii Pentru copil, trecerea la noul mediu, trecere care începe prin canalul pelvian, reprezintă un adevărat şoc – ceea ce psihologii numesc angoasă fiziologică Aceasta este determinată de ruptura bruscă a numeroaselor echilibre ce caracterizau mediul intrauterin, mediu în care copilul avea o adaptare perfectă şi era scutit de efort Această angoasă nu cuprinde numai aspecte fizice, ci şi psihologice, motiv pentru car primele reacţii ale copilului după naştere au suportat numeroase interpretări Trecând peste toate speculaţiile, necesitatea adaptării la respiraţia de tip aerian, la temperatura mediului extern, la circulaţia de tip extrauterin, la o digestie specifică şi intrarea în funcţie a mecanismelor de excreţie specifice vieţii extrauterine constituie pentru nou-născut un stres deosebit, acre deseori se transformă în boală, care necesită intervenţii imediate şi ale căror consecinţe sunt imprevizibile DEZVOLTAREA ÎN PERIOADA DE NOU-NĂSCUT Corespunde primei luni de viaţă (0-28 de zile) În această perioadă deosebit este efortul de adaptare la viaţa extrauterină, iar stadiul se caracterizează prin câteva particularităţi fizice, şi anume: * la naştere, greutatea medie a copiilor este în jur de 3500 g (băieţi) – 3300 g (fetiţe) * talia nou-născutului se cuprinde între 49-52 cm (băieţi) – 48-50 cm (fetiţe) Actualmente, datorită condiţiilor nu tocmai propice de dezvoltare intrauterină, datorate modificării fondului biologic al populaţie, tendinţa generală este de scădere în greutate şi de creştere uşoară în înălţime * corpul nou-născutului păstrează un timp poziţia embrionară, specifică, cu flexia membrelor în raport cu poziţia uşor arcuită a corpului * nou-născutul normal are o proporţie caracteristică între trunchi şi corp (capul reprezintă ¼ din lungimea corpului) Perimetrul cranian e mai mare decât perimetrul toracic, având valoarea de 34 cm, faţă de 32 cm perimetrul toracic * cutia craniană prezintă unele porţiuni neosificate (fontanele) Acestea sunt importante atât în momentul naşterii, permiţând uşoara deplasare a oaselor craniene în vederea acomodării la spaţiul de trecere, dar au importanţă şi în continuare, permiţând creşterea oaselor craniene, deci mărirea capacităţii cutie craniene în raport cu creşterea encefalului * fontanela anterioară este de formă rombică, cu diametrul de 2 cm şi se închide între 6-18 luni * fontanela posterioară este mai mică, de formă triunghiulară şi se închide în prima lună de viaţă * între oasele craniene se află suturi neosificate, care au acelaşi rol ca şi fontanelele şi care se osifică în timp într-un mod particular, permiţând creşterea oaselor * gâtul nou-născutului este scurt, iar toracele are forma unui trunchi de con, cu baza în jos După instalarea respiraţiei de tip aerian, trunchiul capătă formă cilindrică, cu diametrul antero-posterior turtit şi cu coastele aproape orizontalizate * abdomenul este mare, evazat şi cu diametrul apropiat de cel al toracelui, dar mai mare * membrele inferioare sunt scurte şi aproape egale cu cele superioare * pielea are o culoare particulară, aproape roşie, datorită epidermului foarte subţire, prin care transpare vascularizaţia bogată a dermului şi datorită concentraţiei mai mari a hemoglobinei în sânge * sistemul nervos are toate componentele şi numărul de neuroni specific omului, dar se prezintă într-o stare incompletă din punct de vedere funcţional, fiind prezente doar reflexele necondiţionate, precum şi reflexele arhaice Nou-născutul are numai o activitate reflexă relativ simplă, incluzând reflexul de supt, de căutare a sânului, de înghiţire, căscatul, sughiţul, strănutul şi plânsul ca reflexe de apărare * activitatea bioelectrică a nou-născutului este redusă, existând o tendinţă de epuizare rapidă, fapt care face ca cea mai mare parte a timpului să doarmă Perioada neonatală se caracterizează printr-un ritm rapid de creştere atât în greutate, cât şi în lungime La sfârşitul primei luni de viaţă, nou-născutul are un câştig ponderal de aproximativ 800 grame şi un câştig în înălţime de aproximativ 5 cm Dezvoltarea fizică – perioada de sugar Perioada de sugar cuprinde primul an de viaţă, mai precis de la 28 de zile la 1 an Caracteristicile generale ale acestei perioade: * creşterea staturală şi ponderală are un ritm foarte rapid, alimentaţia, îngrijirile şi morbiditatea fiind factori de influenţă * are loc o adaptare mereu crescândă, perfecţionată a tuturor organelor şi sistemelor, în special a SNC * alimentaţia este specifică acestei perioade, la început numai lactată, apoi diversificată treptat; de la actul suptului, copilul trece la masticaţie * creşterea în greutate se face astfel: în primele 4 luni, copilul creşte cu ≈ 750 g/lună, în următoarele 4 luni creşte cu ≈ 500 g/lună şi în ultimele 4 luni creşte cu ≈ 250 g/lună În felul acesta, la vârsta de 4 luni, sugarul îşi dublează greutatea de la naştere, iar la 1 an o triplează * creşterea în lungime se va face în fiecare lună, cu câte 5-4-3-2 2-1 cm în primele 6 luni şi în următoarele luni cu câte 1 cm pe lună În felul acesta, în primul an de viaţă copilul creşte în lungime cu ≈ 20-24 cm * la nivelul craniului, fontanela anterioară care la naştere are dimensiunile de 2,5/3 cm se va micşora treptat pentru a se închide între 9 şi 18 luni * fontanela posterioară se închide în primele 3-4 săptămâni de la naştere Deseori actualmente se nasc copii cu fontanela posterioară închisă deja (datorită aportului de Ca din vitaminele luate prenatal de mamă) * perimetrul toracic este la naştere de 31-33 cm Ritmul său de creştere în primul an este de 3 cm în prima lună, 2 cm în luna a doua şi apoi câte 1 cm/lună până la 1 an, vârstă la care egalizează perimetrul cranian * dentiţia de lapte (temporară) apare între 5-9 luni, ea este compusă din 20 de dinţi, care apar în ordine astfel: incisivii mediani inferiori (2) între 6-8 luni; incisivii mediani superiori (2) apar între 8-10 luni, incisivii laterali (4) între 10-12 luni * în cursul primului an se va îmbunătăţi funcţia aparatului digestiv atât datorită apariţiei dentiţiei, cât şi prin secreţia mai multor enzime digestive, ceea ce va permite trecerea de la alimentaţia exclusiv lactată la cea diversificată * dezvoltarea neuropsihică a copilului în această perioadă este rapidă, pentru că este perioada în care copilul îşi diversifică mijloacele de comunicare cu cei din jur, de asemenea realizează importante achiziţii motorii şi îşi dezvoltă afectivitatea Principalele achiziţii ce apar în dezvoltarea psihomotorie a sugarului sunt următoarele: * la o lună, copilul stă încă în poziţia de flexie, datorită uşoarei hipertonii musculare şi reacţionează global la excitanţii din mediu; * la 2 luni, fixează cu privirea câteva secunde o jucărie, zâmbeşte şi gângureşte; * la 3 luni, îşi menţine capul drept şi îşi recunoaşte mama; * la 4 luni şade sprijinit pentru scurt timp; * la 5 luni, deosebeşte persoanele străine de cele cunoscute; * la 6 luni, se întoarce de pe spate pe abdomen şi stă mai mult timp în şezut, dar sprijinit uşor; * la 7 luni, stă în şezut nesprijinit, emite sporadic silabe şi manifestă teamă faţă de străini; * la 8 luni se răsuceşte de pe spate pe abdomen şi invers şi stă pentru scurt timp în picioare, sprijinit de pătuţ sau de mobilă; * la 9 luni se ridică singur pe picioare şi face paşi laterali în pătuţ; * la 10 luni umblă în 4 labe sau cu premergătorul; * la 11 luni merge ţinut de ambele mâini şi înţelege ordinele verbale simple; * la 12 luni merge ţinut de o singură mână şi are un vocabular activ, compus din câteva cuvinte, care au o semnificaţie precisă Toate aceste date nu sunt fixe, nici ritmurile de creştere, nici perioadele până la care copilul trebuie să fi făcut o achiziţie PERIOADA DE ANTEPREŞCOLAR (1-3 ANI) Ritmul de creştere este încă foarte intens şi multilateral, cu o uşoară încetinire către limita superioară a etapei Diferitele segmente ale corpului au ritmuri de creştere inegale, fapt care contribuie la modificări ale înfăţişării generale a copilului Creşterea în greutate, influenţată de sistemul de nutriţie, se realizează cu ≈ 2,5-3 kg pe an, iar cea în lungime cu 10-12 cm pe an În medie, la 2 ani copilul va avea 12 kg în greutate şi 85 cm în lungime, iar la 3 ani va avea 15 kg în greutate şi 95-100 cm în lungime Perimetrul cranian mai creşte cu 1 cm pe an, ajungând la 48 cm, iar perimetrul toracic va creşte cu 2 cm pe an, întrecându-l pe cel cranian cu ≈ 2 cm Capul, care are 1/3 din lungimea corpului la 1 an, ajunge cam la ¼ la 2 ani, iar la 3 ani va fi cam de 1/5 din lungimea corpului Abia la 8 ani capul va fi 1/6 din lungimea corpului Au loc osificări intense la nivelul coloanei vertebrale, cutiei craniene, oaselor metacarpiene, la nivelul oaselor care alcătuiesc centura umerală şi la nivelul dinţilor Se definitivează în această perioadă erupţia dentară, astfel că la 3 ani copilul are între 14-16 dinţi Ordinea apariţiei dinţilor este: primii molari de lapte în număr de 4, împreună cu caninii (4) apar între 18-24 de luni Un al doilea rând de molari (4) erupe între 24-30 de luni Dezvoltarea sistemului nervos şi perfecţionarea activităţii neuropsihice cunoaşte unele particularităţi În această perioadă continuă dezvoltarea corpului celular al neuronilor, ramificaţiile dendritice şi sinaptice se înmulţesc, continuă procesul de nuclearizare şi mielinizare Este activă creşterea emisferelor cerebrale, implicate în procesele de adaptare, învăţare şi relaţionare socială La 3 ani, creierul devine asemănător cu cel adult, în ceea ce priveşte reliefurile, exprimate în circumvoluţiuni şi scizuri Structura corticală de bază include angajarea tot mai frecventă a zonelor motorii specifice vorbirii, instituindu-se principii funcţionale noi Caracteristica principală a ANS constă în constituirea de sisteme complexe, retroaferente, funcţionale Se evidenţiază modificarea bioritmurilor, activarea lor relativă odată cu creşterea timpului de veghe şi structurarea orelor de somn de la 14-15 ore pe zi la 1 an la 11-12 ore pe zi la 3 ani Se observă, de asemenea, creşterea nervozităţii copilului în spaţii închise, în condiţii de privare stimulatorie, în perioada de erupţie dentară şi în debutul unor stări de boală specifice acestei perioade, în care susceptibilitatea la infecţii este mare Între 1-3 ani, copilul este adaptat la mediul său imediat, iar procesul de adaptare este considerat ca având loc sub forma unor cercuri concentrice Se pare că cercul de la 1-3 ani este cel mai important prin umanizarea amplă a trebuinţelor, a intenţiilor, a atitudinilor şi conduitelor de bază Unii autori consideră că până la vârsta de 3 ani omul achiziţionează cca 60% din experienţa fundamentală de viaţă În contextul întregii dezvoltări din perioada primei copilării, pot fi desprinse 3 subetape: 1 – prima subetapă (1-1,5 ani) – caracteristică este consolidarea mersului, concomitent cu o mai bună percepere a mediului înconjurător 2 – a doua subetapă (1,5-2 ani) – se caracterizează mai ales printr-o accentuată dezvoltare a comunicării verbale, şi prin încercarea de a descoperi soluţii noi pentru situaţii diferite de viaţă Concomitent, deplasarea devine mai puţin nervoasă şi dezordonată şi mai supusă finalizării unor intenţii dictate de cerinţe interne 3 – a treia subetapă (2-3 ani) – se dezvoltă o mai largă comunicare şi conciliere cu adulţii, copilul se preocupă de aspectele de evoluţie ale acţiunilor şi demersurilor sale, începe să devină sensibil faţă de cei din jur şi se antrenează în jocuri uneori alături de un partener În genere, copilul mai dobândeşte în această etapă un mare grad de independenţă prin câştigarea libertăţii de mişcare şi a unei oarecare libertăţi de acţiune CREŞTEREA ŞI DEZVOLTAREA ÎN PERIOADA PREŞCOLARĂ (3-6 ANI) În această perioadă creşterea este mai lentă, dar nu lipsită de particularităţi semnificative Creşterea în lungime se realizează cu 6-8 cm pe an, iar creşterea în greutate cu ≈ 2 kg pe an, ceea ce înseamnă că la sfârşitul perioadei copilul are în jur de 116-120 cm înălţime şi ≈ 22-23 kg Se modifică configuraţia corpului, lordoza şi abdomenul proeminent din prima copilărie vor dispărea, iar masivul facial creşte proporţional mai mult decât cel cranian, astfel încât la ≈ 6 ani copilul capătă aspectul unui adult în miniatură, relativ proporţionat Are loc şi o schimbare în dezvoltarea structurii musculare, copilul pierde din ţesutul adipos subcutanat, pielea devine mai elastică şi mai puţin fragilă, iar procesul de osificare este intens la nivelul epifizelor oaselor lungi şi a oaselor toracice Membrele cresc alternativ, mai întâi cele superioare şi ceva mai târziu cele inferioare Acest fapt menţine aspectul uşor disproporţionat al copilului până în jurul vârstei de 5 ani La nivelul sistemului nervos au loc diferenţieri fine ale structurilor funcţionale ale scoarţei cerebrale, concomitent cu angajarea zonelor vorbirii şi cu apariţia dominaţiei asimetrice a uneia dintre cel 2 emisfere (de obicei stânga) Se configurează astfel caracterul de dreptaci, stângaci sau ambidextru al manualităţii copilului Dezvoltarea biochimismului intern devine mai complexă, impregnată de hormonii tiroidieni, timici şi hipofizari, care au rol specific în creştere şi dezvoltare În această perioadă copilul atinge un grad de dezvoltare motorie ce-i permite să execute mişcări izolate, cu diferite segmente ale corpului, precum şi mişcări cu dificultate crescândă, de tipul săritului, căţăratului, mersului pe bicicletă Dacă la 3 ani copilul urcă scările alternând picioarele, la 4 ani le coboară alternativ Perioada preşcolară se remarcă prin formarea comportamentelor implicate în dezvoltarea autonomiei şi prin organizarea de deprinderi şi obişnuinţe ce privesc comportamentul alimentar, igiena şi vestimentaţia Din punct de vedere al comportamentului alimentar, interesează aşezarea şi ţinuta la masă, utilizarea tacâmurilor şi a paharului, modalitatea de a se servi, de a cere, de a mulţumi În planul conduitelor, există o oarecare inadaptare cultural-alimentară, care se exprimă prin carenţe în constituirea acestor deprinderi curente implicate în alimentaţie Mânuirea grosolană şi stângace a tacâmurilor sau ignorarea acestora, împrăştierea alimentelor, tendinţa de a nu ţine seama de ceilalţi în timpul mesei, vorbitul în cursul mesei fac parte din însemnele inadaptării cultural-alimentare Între 4-5 ani, copilul trece printr-o perioadă de diminuare a poftei de mâncare, deseori determinată de monotonia regimului alimentar sau de diferite tensiuni afective Progrese asemănătoare ar trebui să se manifeste şi în îmbrăcare, în igienă şi toaletă Spălarea mâinilor înainte de orice masă şi după orice vizită la toaletă, toaleta de dimineaţă, pieptănatul părului şi tăierea unghiilor, folosirea hârtiei igienice oglindesc gradul de dezvoltare a deprinderilor igienice dar în acelaşi timp şi interesul copilului în formarea imaginii de sine CREŞTEREA ŞI DEZVOLTAREA ÎNTRE 6-10, 11 ANI (PERIOADA DE ŞCOLAR MIC) Procesul creşterii se temperează uşor în această perioadă, dar se va accentua din nou către sfârşitul perioadei Creşterea în greutate se face cu 3,5 kg/an, iar în înălţime cu 6 cm/an Creşterea perimetrului cranian este foarte lentă, iar la sfârşitul acestei perioade atât craniul cât şi creierul ating dimensiunile adultului La 7 ani, creierul cântăreşte ≈1 200 g, iar lobii frontali ajung la 27% din totalul substanţei nervoase a creierului După 6 ani, se organizează legăturile funcţionale implicate în lectură şi scriere, având loc şi o lărgire mozaicală a zonelor limbajelor La 6 ani, copilul nu mai este robust ca la 5 ani, dimpotrivă, este sensibil, dificil, oboseşte uşor, este susceptibil la boli Dentiţia provizorie începe să fie înlocuită cu cea permanentă Dezvoltarea dentiţiei permanente necesită intensificări ale metabolismului Ca, care stimulează în acelaşi timp şi procesul de osificare Osificarea este mai intensă la nivelul toracelui, al claviculelor şi al coloanei vertebrale După 7 ani, este intensă osificarea la nivelul bazinului la fetiţe, precum şi procesul de calcifiere la nivelul oaselor mâinii Articulaţiile devin şi ele mai solide, creşte volumul muscular, se dezvoltă musculatura fină a mâinii, care este importantă pentru achiziţiile din planul dezvoltării motorii, mai precis în motricitatea fină În această perioadă, toate poziţiile incorecte în bancă pot duce la deformări persistente Ghiozdanele prea grele pot determina deformări ale coloanei CREŞTEREA ŞI DEZVOLTAREA LA PUBERTATE (ETAPA DE ŞCOLAR MARE) Pubertatea reprezintă fenomenul de maturizare somatică, finalizarea sa fiind reprezentată de transformarea copilului în adult, din punct de vedere fizic Adolescenţa – termen utilizat adesea ca sinonim al pubertăţii, semnifică de fapt şi ar trebui rezervat transformărilor psiho-afective şi comportamentale care permit dobândirea identităţii şi sex-rolului adult Pubertatea, dominată de procesele de creştere şi maturizare sexuală intensă, cuprinde substadii care, deşi sunt foarte diferite de la caz la caz ca moment al declanşării şi ca durată, au aceeaşi linie de succesiune: I Etapa prepubertară (10-12 ani) – se exprimă printr-o accelerare a creşterii în special staturale, concomitent cu dezvoltarea pregnantă a caracterelor sexuale secundare, adică dezvoltarea organelor sexuale externe, apariţia pilozităţii pubiene şi axilare, creşterea sânilor la fetiţe, îngroşarea vocii la băieţi Creşterea în înălţime este aproape impetuoasă, în special la fetiţe în această perioadă, ele putând câştiga până la 22 cm în înălţime Băieţii suportă această creştere în înălţime într-un interval de timp mai lung şi începând cu 1-2 ani mai târziu decât fetele, respectiv între 12-16 ani Câştigul în creştere însă la băieţi este mai mare decât la fete Creşterea în greutate are loc în medie cu 2 kg pe an I Pubertatea propriu-zisă (12-14 ani) – este dominată în continuare de puseul de creştere, băieţii cresc cu ≈4-5 cm/an, fetele cu ≈2-3 cm/an Vârful de creştere la fete este mai precoce decât la băieţi Puseul de creştere durează, în medie, între 3-5 ani Procesul de creştere nu este proporţional şi concomitent în toate segmentele corpului Mai întâi se alungesc membrele inferioare şi superioare, cresc apoi articulaţiile, creşte apoi trunchiul mai mult în lungime şi abia apoi au loc creşterea umerilor şi prelungirea taliei La băieţi este mai intensă şi creşterea masei musculare, de asemenea uşor disproporţionată În acelaşi timp se manifestă o disproporţie de creştere între întregul corp şi organele interne aflate în torace (inima şi plămânii) Datorită acestor disproporţii, apare acea senzaţie de copil neglijent care nu face nimic cum trebuie şi în acelaşi timp senzaţia de tânăr bolnăvicios Inima şi plămânii nu fac faţă suficient de bine necesităţilor întregului organism, motiv pentru care tinerii la această vârstă sunt mai anemici, obosesc repede şi sunt mai mult susceptibili la boli grave de tipul tuberculozei sau altor boli infecţioase Masa musculară se aranjează diferit la fete faţă de băieţi, ceea ce contribuie la diferenţierea aspectului general Se dezvoltă în continuare partea facială a craniului, dantura permanentă, şi oasele mici ale mâinii Puseul de creştere este secondat discret de maturizarea organelor sexuale, de dezvoltarea caracterelor sexuale secundare şi a funcţiei de reproducere I Etapa postpubertară – în care manifestările sunt în special la nivelul conduitelor, în care băieţii adeseori traversează etape de exagerare şi de impertinenţă cu substrat sexual, de agresivitate mascată în conduite şi vocabular Fetele trec prin 2 faze: prima fiind faza de femeie-copil, cu conduite contrastante (timide sau exuberante), dar şi afective de idealizare a unor personaje inaccesibile, a unor eroi din cărţi sau din filme Această fază este marcată de trăiri complexe de inferioritate, de culpabilitate şi de jenă Dezvoltarea treptată a feminităţii, intuirea progresivă a efectelor acesteia face ca fetele să treacă în a doua fază – cea de femeie-adolescent, în care au o largă disponibilitate sentimentală şi o mare curiozitate În planul dezvoltării fizice, această perioadă postpubertară continuă pubertatea propriu-zisă, cu creşteri mai puţin accentuate dar cu maturizări progresive, astfel încât la sfârşitul perioadei şi fetele şi băieţii capătă aspectul adultului DEZVOLTAREA PSIHICĂ ÎN PRIMUL AN DE VIAŢĂ SEMNIFICAŢIA GENERALĂ A STADIULUI SUGARULUI Stadiul sugarului stârneşte interes încă de la începutul dezvoltării psihologiei evolutive, pentru că prilejuieşte relevarea aspectelor elementare de început ale psihismului uman şi oferă posibilitatea urmăririi procesului progresiv de construcţie psihică, facilitând astfel înţelegerea prin confruntări comparative a structurilor psihice complexe ale adultului Piaget are cele mai importante cercetări de psihologie evolutivă, exprimate în două lucrări: „Naşterea inteligenţei la copil” şi „Construcţia realului la copil” Achiziţiile primului an de viaţă devin fundamente pentru dezvoltarea psihică ulterioară a individului şi sunt semnificative pentru întreaga sa viaţă Principalele transformări care se petrec în acest stadiu sunt: * adaptarea biologică la noul mediu * perfecţionarea principalelor funcţii biologice, care conservă funcţiile organismului şi îi asigură dezvoltarea * intrarea în funcţie a tuturor analizatorilor şi dezvoltarea funcţiilor senzoriale * dezvoltarea motricităţii, de la mişcările reflex necondiţionate şi globale către mişcările orientate şi adaptate * apariţia şi dezvoltarea mecanismelor elementare ale inteligenţei senzorio-motorie * dezvoltarea orientării în raport cu mediul * trecerea de la reacţiile afective primare la cele generate de primele relaţii umane * începutul achiziţionării limbajului DEZVOLTAREA SENSIBILITĂŢII ŞI APARIŢIA PERCEPŢIILOR Senzaţiile olfactive şi gustative sunt dezvoltate încă din stadiul de nou-născut, cu posibilitatea ca ele să fi fost antrenate încă din etapa prenatală În acest stadiu se petrec mielinizări ale traiectelor nervoase importante pentru dezvoltarea mecanismelor sensibilităţii După naştere se constată o zonă receptorie gustativă mai largă decât la adult, cuprinzând suprafaţa limbii, palatul dur, mucoasa labială şi a obrajilor şi chiar o parte din esofag Copilul reacţionează la gusturile fundamentale prin reacţii de plăcere sau de respingere Senzaţia olfactivă Nervii mirosului sunt mielinizaţi la naştere, motiv pentru care sensibilitatea olfactivă este cea mai importantă în prima etapă a vieţii Reacţiile la mirosuri se manifestă destul de clar prin modificări ale respiraţiei şi ale pulsului Mirosul, pentru sugar, are un rol important în integrarea persoanelor apropiate (în primul rând a mamei), precum şi a locului în care îşi petrece viaţa Copilul recunoaşte după miros atât persoanele care îi poartă de grijă, cât şi locul cu care este obişnuit şi reacţionează negativ la orice modificare olfactivă Simţul tactil Deşi este o modalitate senzorială veche, nu este încă dezvoltată la naştere, pentru că după naştere va trebui să aibă loc anumite transformări structurale ale pielii, precum şi anumite îmbogăţiri ale inervaţiei pielii Chiar şi reflexele condiţionate, din acest motiv, sunt mai greu de elaborat, ele devenind stabile abia după vârsta de 3-3½ luni În stadiul sugarului mic, cele mai sensibile zone ale atingerii sunt palmele, tălpile, obrazul - în jurul gurii, regiunea ochilor Pe sistemul de sensibilitate tactilă de la nivelul palmelor şi tălpilor sunt formate şi reflexele necondiţionate aşa-zis arhaice, respectiv reflexul de apucare, cel de căutare a sânului (componentă a reflexului de supt) şi reflexul de păşire Sensibilitatea termică Este mai bine dezvoltată în perioada de sugar decât de nou-născut, el reacţionând la frig, dar şi la prea cald În prima perioadă (de nou-născut) copilul este aproape poikiloterm, în sensul că funcţia de termoreglare este neperfecţionată Pe măsură ce avansează în vârstă, această funcţie se perfecţionează, motiv pentru care sugarul este capabil să reacţioneze cu toate mecanismele de producere dar şi de pierdere a căldurii, pe care le are şi adultul Sensibilitatea kinestezică îşi demonstrează progresele prin organizarea crescândă a mişcărilor Până pe la 4 luni se produce mielinizarea a zonei motorii din scoarţa cerebrală, ceea ce face posibilă coordonarea mişcărilor cu informaţiile aduse de ceilalţi analizatori În acest fel, sugarul devine capabil (după vârsta de 4 luni) să răsucească capul după un obiect aflat în mişcare, să urmărească mişcările celor din jur şi începe să îşi urmărească propriile mâini, angajate involuntar la acea vârstă în apucarea şi manevrarea obiectelor Această coordonare între kinestezie şi ceilalţi analizatori stă la baza imitaţiei motorii, respectiv imitarea unor mişcări ale adultului de către copil, fără înţelegerea semnificaţiei mişcării respective Mai târziu, pe la 7-8 luni, această imitaţie motorie se manifestă şi în imitarea unor sunete Auzul Funcţionează mai bine începând cu săptămâna a treia de viaţă, deşi se presupune că o anumită formă de manifestare există şi în viaţa intrauterină La început, răspunsurile la sunete se manifestă prin tresăriri, modificarea respiraţiei, modificarea pulsului la fontanelă La 2-3 luni, copilul începe să reacţioneze la sunete cunoscute, prin întoarcerea capului în direcţia sunetului respectiv Capacitatea de a răspunde stimulărilor sonore creşte odată cu vârsta copilului, astfel încât la naştere acesta reacţionează la 50% din stimulări, la 1 lună reacţionează la 60% din stimulări, la 2 luni la 70% din stimulări Începând din luna a şasea, apare fenomenul de autoascultare, copilul scoate sunete, se opreşte şi le ascultă, după care le apreciază prin alte sunete Tot la 6 luni se demonstrează semnele sensibilităţii pentru anumite genuri de muzică Sensibilitatea vizuală La naştere, ochii sunt relativ mari în raport cu celelalte elemente ale fizionomiei, irisul are o culoare albastră-cenuşie, care se menţine pentru toţi copiii până pe la 2½ luni Pupilele sunt ceva mai mici şi deseori cu deschidere inegală Cristalinul este mare, dar are o putere de refracţie mică Sistemul oculomotor nu funcţionează bine, motiv pentru care sunt posibile desincronizări ale axelor ochilor Acest sistem poate să nu funcţioneze corespunzător până la circa 2 ani, vârstă la care se poate lua în discuţie dacă un copil suferă sau nu de strabism La naştere, copilul vede ca un prezbit şi se pare că nu percepe nuanţele coloristice Abia la 2 luni lumea înconjurătoare începe să capete contur, iar după 3 luni încep să se perceapă diferenţiat culorile, concomitent cu apariţia unor preferinţe pentru culorile tari: roşu, galben, albastru, verde Toate aceste perfecţionări ale sensibilităţii vizuale şi ale celorlalte modalităţi senzoriale pregătesc apariţia percepţiilor, începând cu a treia lună de viaţă DEZVOLTAREA PERCEPŢIEI Debutul percepţiei este pregătit prin maturizarea neurofuncţională de ansamblu, prin dezvoltarea mecanismelor fiecărei modalităţi senzoriale şi prin coordonarea activităţii analizatorilor, prilejuită de satisfacerea trebuinţelor şi de exploatarea activă a mediului Treptat, fiecare câmp senzorial integrează câmpurile senzoriale ale altor analizatori, prima integrare de acest fel realizându-se între câmpul senzorial al mâinii şi cel al gurii Această integrare este antrenată în satisfacerea trebuinţelor de hrană Mâna sugarului ajunge în spaţiul gurii, el suge un deget sau toată mâna, iar plăcerea pe care o simte întăreşte şi dezvoltă unificarea celor 2 câmpuri senzoriale Mai târziu, dacă mâna şi un obiect se află în spaţiul vederii, copilul apucă obiectul şi îl duce la gură, în virtutea integrării deja formate După vârsta de 6 luni, copilul vrea să apuce tot ceea ce vede, dar în acelaşi timp vrea să vadă tot ce apucă Un interes aparte este dat faptului recunoaşterii în oglindă a sugarului Se pare că în jurul vârstei de 6 luni copilul începe să manifeste interes pentru imaginea sa din oglindă, întinde mâna spre copilul din oglindă, dar nu se recunoaşte pe sine în acel copil Cam pe la 8 luni începe să schiţeze mişcarea de căutare în spatele oglinzii, iar la 8-9 luni îl recunoaşte în oglindă pe cel care îl ţine în braţe, dar pentru că încă nu se recunoaşte pe sine are sentimente de respingere faţă de copilul din oglindă (gelozie) Abia în jur de 11 luni devine atent la mişcările sale, concomitente cu ale copilului din oglindă şi totuşi încă nu se recunoaşte pe sine Această evoluţie a percepţiei în oglindă ilustrează foarte clar slaba dezvoltare a sistemului perceptiv al sugarului şi al copilului de până la 1 an Un alt exemplu relevant: în jurul vârstei de 9 luni obiectele din jurul copilului, deşi sunt percepute din ce în ce mai bine când sunt de faţă, rămân elementele unui câmp perceptiv dincolo de care ele dispar, ca şi cum ele n-ar fi fost niciodată Abia după vârsta de 10 luni (la unii chiar mai târziu), când se constituie schema obiectului permanent, obiectul care a fost la un moment dat perceput şi a dispărut din câmpul vizual, va continua să orienteze acţiunile copilului, îi va dirija căutarea, ceea ce va prelungi reacţia afectivă faţă de obiectul respectiv DEZVOLTAREA MOTRICITĂŢII LA SUGAR Manifestările motrice progresează în funcţie de modificările structurale ale sistemului osteomuscular, precum şi în funcţie de dezvoltarea sensibilităţii kinestezice şi a capacităţilor funcţionale generale ale scoarţei cerebrale Alţi factori care contribuie la dezvoltarea motrice sunt naşterea în condiţii optime, regimul alimentar corect, programul de odihnă corespunzător, libertatea mişcărilor, stimularea prin joc Progresele motricităţii sunt relevate pe mai multe planuri: * trecerea de la mişcările spontane şi haotice la cele orientate şi adaptate * intrarea normală în funcţie a principalelor zone motrice ale organismului * organizarea treptată a mişcărilor complexe de apucare şi a celor care pregătesc mersul La sugarul mic pot fi constatate următoarele categorii de mişcări: 1 mişcări încorporate structurilor reflexe necondiţionate: mişcările de supt, de apucare (care se produc la atingerea podului palmei) 1 mişcări haotice, globale, necoordonate şi spasmodice, care exprimă trebuinţe specifice sau reacţii la orice fel de iritaţii senzoriale 1 mişcări învăţate, care apar după 3-5 săptămâni de viaţă şi sunt relativ puţine (mişcarea de căutare a sânului) sau, mai târziu, după 3 luni, mişcări de apucare a obiectelor Se diferenţiază aici mişcările orientate, care, deşi sunt simple şi foarte slab organizate, reprezintă totuşi un progres faţă de cele haotice, nesistematizate La sugarul mare (după vârsta de 9 luni) extremităţile corpului de angajează în mişcări din ce în ce mai fine (degetele, gambele, plantele, limba), astfel încât, dacă la 5 luni prinderea unui obiect se realizează fără opozabilitatea policelui (degetul mare), la 6 luni mâna prinde obiectul folosind opozabilitatea policelui, iar copilul este capabil să apuce câte un obiect în fiecare mână Între 6-7 luni apucarea devine orientată de către percepţia vizuală a obiectului Mişcările se perfecţionează astfel încât la 9 luni un copil normal poate să ţină o pastilă între police şi index (degetul arătător) Piaget a diferenţiat în „Naşterea inteligenţei la copil” stadiile evoluţiei la copil şi a stabilit primul stadiu imediat după naştere, în care mişcarea este o acţiune reflexă necondiţionată Al doilea stadiu – până la vârsta de 3 luni, când apucarea este mai bine organizată, dar fără nici o orientare şi fără opozabilitatea policelui (stadiul asimilării recognitive la schemele înnăscute) Al treilea stadiu este cuprins între 3-6 luni, coincizând cu elaborarea percepţiilor, respectiv cu realizarea coordonării câmpurilor senzoriale, în care modalitatea tactilă este ce mai importantă, astfel încât este suficient ca mâna copilului să fie atinsă de ceva, pentru ca imediat să apară gestul de apucare, gest în care sensibilitatea tactilă este puternic angajată Este perioada în care copilul îşi pipăie propriile mâini, nasul, ochii, obrajii şi tot ce prinde în câmpul perceptual imediat Al patrulea stadiu – 6-9 luni – sugarul apucă obiectul pe care îl vede, dacă mâna şi obiectul se află simultan în câmpul său perceptual Este stadiul în care opozabilitatea policelui este câştigată Al cincilea stadiu – copilul apucă ceea ce vede, fără restricţii legate de poziţia mâinii, ceea ce marchează gloria definitivă a gestului apucării Evident că limita în timp a cestei stadializări nu este strictă şi actualmente psihologii apreciază că ultimele 2 stadii ale lui Piaget aproape se comprimă şi se confundă, ceea ce se poate considera un stadiu evolutiv global al noilor generaţii de sugari MERSUL ŞI POSTURA Până la vârsta de 5 luni copilul stă preponderent culcat pe spate sau pe o parte, neputând lua o poziţie voluntară La 5-6 luni poate sta în şezut, sprijinit între perne în general, o durată scurtă de timp, poziţie care după 6 luni devine modul frecvent de a sta al copilului, de a se afla vis a vis de ambianţă Actualmente se consideră faptul că, chiar şi ţinut în braţe sau aşezat în pătuţul său, copilul trebuie să aibă în faţă o parte cât mai mare din mediul său înconjurător, astfel încât contactul cu ambianţa să fie cât mai larg şi aproape permanent Se consideră că această poziţie satisface nevoia de cunoaştere, curiozitatea clasică a copilului, precum şi nevoia sa de comunicare Această nevoie se manifestă în încercarea ulterioară de a se ridica pe picioare, precum şi în încercarea de a păşi, pentru a fi cât mai departe de obiectul care îi incită curiozitatea Pentru copil, primii paşi reprezintă un eveniment încărcat de surpriză, dar şi de teamă Dacă se întâmplă ca în încercarea lui de a se desprinde cade şi se loveşte, evenimentul îi rămâne în memorie cu o conotaţie negativă, motiv pentru care nu îl va încerca prea curând sau poate relua deplasarea de la o etapă anterioară (mersul târât) Dacă se întâmplă acest lucru, copilul trebuie să fie încurajat, sprijinit şi recompensat pentru fiecare nouă încercare pe care o va face Aceasta pentru că achiziţiile motorii legate de mers au largi implicaţii în toate celelalte planuri ale vieţii psihice a sugarului MANIFESTĂRILE AFECTIVE LA SUGAR La nou-născut, reacţiile afective sunt numai negative Foamea, umezeala, frigul, lumina prea puternică ori nevoia de somn generează trăiri negative, manifestate prin spasme sau ţipete Zâmbetul apare mai întâi în jurul vârstei de 5 zile, când exprimă doar o stare de bine organică, dar nu are nici o funcţie de semnalizare sau de comunicare Abia după vârsta de 1 ½ luni, zâmbetul poate fi considerat ca semn al emoţiei În jurul vârstei de 6 luni, zâmbetul se transformă în râs zgomotos, determinat de hrănire, de ridicarea în braţe sau de jocul cu adultul, de baie sau de gâdilare Relaţiile cu ambianţa se diversifică, astfel încât, tot în jurul vârstei de 6 luni apar sentimentele de supărare sau de tristeţe Apar frica şi anxietatea, furia, gelozia şi agresivitatea Supărarea apare când copilul cere ceva şi nu i se dă sau când nu este luat în braţe Frica poate fi generată de situaţii deosebite, precum apariţia de persoane necunoscute, jucăriile care scot zgomote mai deosebite, schimbarea observabilă pentru copil a figurii mamei Anxietatea este în general generată de îndepărtarea mamei sau de prezenţa unor persoane necunoscute Psihologii spun că nu există la copil spaime specifice şi înnăscute, ereditare Se pare că temerile lui sunt învăţate prin condiţionare, prin imitaţie sau prin inducţie, de la cei din jurul său În acest fel, necunoscutul şi neobişnuitul pot genera anxietate, însă hotărâtoare este atitudinea părinţilor faţă de împrejurările de acest fel Se pare că există o strânsă corelaţie între spaimele copilului şi cele ale mamei Fiind foarte legat de mamă, copilul simte spaima acesteia şi reacţionează ca atare În jurul vârstei de 8 luni apare bucuria, generată de ceea ce reuşeşte copilul să facă singur, respectiv de reuşita apucării sau a apropierii unui obiect ori reuşita de a determina mama să îl ia în braţe Această bucurie poartă numele de reacţie de triumf Primul an de viaţă este anul în care se creează o puternică bază primară a ataşamentului copilului faţă de mamă Studii efectuate pe copii internaţi în instituţii de ocrotire au demonstrat că lipsa îngrijirilor materne provoacă traume fizice, intelectuale, afective şi sociale De asemenea, lipsa îngrijirii în primul an de viaţă se răsfrânge negativ asupra construirii personalităţii şi a formării comportamentelor adaptative la copil Copiii care au trecut prin astfel de situaţii sunt înclinaţi mai târziu spre delincvenţă, au tendinţă la nevroze şi au mari dificultăţi în manifestarea încrederii în oameni şi în stabilirea unor bune relaţii cu ceilalţi Am putea spune, deci, că tabloul afectivităţii sugarului este dominat de ataşamentul faţă de mamă, care începe chiar din perioada prenatală Multiplicarea relaţiilor cu lumea exterioară şi implicarea acestora în mecanismele afectivităţii se exprimă şi prin posibilitatea de a provoca copilului reacţii afective prin intermediul cuvântului, în sensul că este posibil să faci copilul să plângă dacă îi spui să plângă şi este posibil să obţii de la copil, cu ajutorul cuvântului, reproducerea unor gesturi, a unor silabe ori cuvinte cu încărcătură şi semnificaţie afective DEZVOLTAREA LIMBAJULUI După a 3-a lună de viaţă apare gânguritul, care este o manifestare reflexă necondiţionată, expresia maturizării funcţionale programate genetic Acest lucru este demonstrat de faptul că toţi copiii din lume gânguresc la fel, indiferent ce limbă vor vorbi, inclusiv cei care mai târziu vor dovedi că sunt surzi şi nu-şi vor putea însuşi în mod obişnuit vorbirea Un alt argument al programării genetice este faptul că sunt emise mai multe sunete în timpul gânguritului decât sunetele care corespund limbii materne A doua fază a dezvoltării limbajului apare după vârsta de 3 ½ luni şi poartă numele de fază a lalaţiunii, în care emisia de sunete izolate trece către asocierile de sunete După vârsta de 7 luni, copiii imită sunete pe care le pronunţă cei din jur La început, şi cel mai bine, sunt pronunţate vocalele a şi o, apoi i, u, e Pronunţia consoanelor apare puţin mai târziu, mai întâi cu consoanele surde (m, n, t, p, b), care pun mai puţine probleme de pronunţie Condiţiile favorizante pentru dezvoltarea limbajului sunt: * relaţia afectivă a copilului cu mama sa * marea capacitate de a imita a copilului Prin imitarea cuvintelor simple, pronunţate de adult şi prin asocierea lor cu obiecte sau situaţii de satisfacere a unor trebuinţe, se constituie mecanismele iniţiale ale comunicării verbale Relaţiile de comunicare verbală se constituie în etape: * Etapa 1 – durează până la vârsta de 6-7 luni, este etapa în care relaţiile de comunicare sunt de tip D-D (direct-direct), adică adultul îi oferă copilului un obiect, producând o stimulare directă a analizatorilor acestuia, iar copilul răspunde tot direct, făcând gestul de apucare a obiectului * Etapa a 2-a – după vârsta de 7 luni relaţia este de tip V-D (verbal-direct) Se realizează o relaţie între cuvântul pronunţat de adult şi conţinutul sau de semnalizare, deci în momentul în care adultul spune cuvântul care desemnează un obiect obişnuit pentru copil, acesta caută cu privirea obiectul În continuare, dar după vârsta de 11-12 luni, relaţia este de tip D-V (direct-verbal) Adultul arată copilului un obiect, iar acesta îl denumeşte sau îl cere * Etapa a 3-a – relaţia V-V (verbal-verbal) Stimularea verbală provoacă răspuns, chiar dacă acest răspuns este doar o repetare a cuvântului pronunţat de adult Achiziţiile verbale pot fi caracterizate pe scurt în felul următor: * sunt însuşite în primul rând cuvintele legate de satisfacerea trebuinţelor sau plăcerilor * cuvintele au o structură fonetică simplă, fiind în general silabe uşor de articulat * cuvintele au o puternică încărcătură afectivă, fapt care explică receptivitatea sporită pentru onomatopee a copiilor * cuvintele mai complexe sunt simplificate din punct de vedere fonetic * cuvintele sunt lipsite de funcţie gramaticală distinctă: cuvântul „papa” poate însemna că îi este foame, că a văzut ceva de mâncare sau că doreşte un anumit aliment * reacţiile verbale sunt instabile, adică chiar dacă copilul se află în relaţii de tip V-V, uneori poate răspunde, alteori se poate întoarce la răspunsuri directe, fără ca aceasta să aibă semnificaţie patologică * în contextul comunicării cu părinţii, copilul achiziţionează o experienţă personală, care îi va folosi ca punct de plecare în diversificarea relaţiilor, în sensul că după fiecare reacţie verbală, părinţii îl apreciază, îl mângâie, îi zâmbesc şi îi satisfac mai repede trebuinţele Această experienţă încurajează copilul în folosirea şi diversificarea limbajului * DEZVOLTAREA CONDUITELOR INTELIGENTE Structurile inteligenţei se construiesc în prelungirea şi pe fundamentele reflex necondiţionate pe care copilul le manifestă imediat după naştere Contactul cu mediul exterior face ca împreună cu structurile înnăscute să se formeze funcţii psihice elementare şi să se organizeze conduitele de relaţionare cu ambianţa Aceste conduite constituie primul substadiu în dezvoltarea inteligenţei, şi anume cel al reflexului Unul din cele mai importante reflexe necondiţionate este cel al suptului, pe care copilul îl manifestă imediat după naştere, dar care necesită o anumită exersare pentru a se desfăşura în condiţii optime Reflexul suptului este însoţit de alte semnale, cum ar fi atingerea obrazului în jurul gurii, care declanşează conduite de explorare Pe baza acestor 2 reflexe se produc asimilări progresive şi se elaborează conduite care fac ca reflexul de supt să apară şi în alte condiţii decât cele absolut specifice Al 2-a substadiu: asimilarea recognitivă La această vârstă, asimilarea îmbracă 2 forme: - asimilare generalizatoare, care constă în creşterea continuă a numărului de stimuli care declanşează suptul, şi - asimilare recognitivă, de recunoaştere practică şi motorie a stimulului cel mai direct legat de satisfacerea nevoii de hrană Este ca şi cum activizarea puternică a trebuinţei de hrană ar creşte sensibilitatea şi rapiditatea recepţiei acelui stimul care este cel mai adecvat Al 3-lea substadiu al dezvoltării mecanismelor inteligenţei este stadiul reacţiilor circulare secundare, care se instalează în jurul vârstei de 4-5 luni, când există o bună coordonare între vedere şi apucare Spre exemplu, dacă deasupra leagănului de agaţă o sfoară cu clopoţei, copilul va trage de sfoară şi clopoţeii vor suna, iar el va repeta mişcarea care i-a oferit o satisfacţie A satisfăcut atât nevoia de a vedea, cât şi reflexul de orientare şi investigaţie Dacă o altă jucărie ar fi atârnată deasupra lui, el va căuta sfoara de care să tragă, pentru a-şi produce spectacolul care-i place Apare aici o primă reacţie de diferenţiere între ţintă şi mijloacele prin care se atinge ţinta şi acesta este momentul considerat ca prag al dezvoltării inteligenţei senzorio-motorii În substadiul al 4-lea, reacţiile circulare secundare devin mai complete, acest substadiu instalându-se pe la vârsta de 8-10 luni, când dezvoltarea percepţiei duce la o mai bună coordonare între spaţiul vizual, tactil şi bucal Această coordonare nu duce şi la desprinderea relaţiilor spaţiale obiective, deci copilul nu poate pune în relaţie obiectele unele cu altele, dar acum încep să se combine schemele de acţiune care conduc la adaptarea în faţa unei situaţii noi Combinarea se face nu după un sistem de norme interioare, ci după reuşita practică a schemelor, deci după un fel de logică a acţiunii Şi în acest stadiu inteligenţa are un caracter limitat, deoarece nu se inventează şi nu se descoperă mijloace noi de către copil, ci totul se reduce la o simplă aplicare a mijloacelor cunoscute în împrejurări neprevăzute şi necunoscute Al 5-lea substadiu apare la vârsta de 11-12 luni şi se prelungeşte până la 1 ½ ani, fiind substadiul reacţiilor circulare terţiare În acest substadiu copilul începe să experimenteze activ (spre exemplu lasă să cadă ceva şi aşteaptă să apară rezultatele) şi copilul inventează mijloace noi, adaptate situaţiilor noi Pe la vârsta de 10 luni se elaborează şi schema obiectului permanent, adică dacă un obiect este ascuns după un ecran, copilul este capabil să dea ecranul la o parte, pentru a-l găsi În acest stadiu, progresul în structurile inteligente face trecerea la o nouă calitate în relaţiile cu fiinţele umane Se trece de la adualismul iniţial, în care copilul nu face distincţia între el şi ceilalţi, la un dualism în care celălalt este obiect al afectivităţii sale, dar distinct de sine Achiziţiile inteligenţei senzorio-motorii presupun: * construirea iniţială, practică, a obiectului cunoaşterii, * apoi construirea câmpului spaţio-temporal practic şi * surprinderea relaţiilor cauzale în câmpul perceptiv PERIOADA ANTEPREŞCOLARITĂŢII – 1 – 3 ANI SEMNIFICAŢIA GENERALĂ A STADIULUI ANTEPREŞCOLARULUI PENTRU DEZVOLTAREA PSIHICĂ GENERALĂ În această perioadă, semnificative sunt: * cucerirea independenţei de mişcare * apariţia reprezentărilor * posibilitatea acţiunilor mentale * însuşirea limbajului ca modalitate curentă de comunicare * apariţia conştiinţei de sine DEZVOLTAREA PERCEPŢIILOR Percepţiile vizuale Joacă un rol dominant în ansamblul capacităţilor perceptive, sunt mai clare, copilul făcând diferenţieri mai fine ale însuşirilor obiectelor familiare Percepţiile vizuale îşi integrează toate celelalte tipuri de informaţii perceptive (auditive, gustative, olfactive, tactile) Obiectul este mai bine însuşit prin percepţie, în special pe baza însuşirilor legate de culoare În structura imaginii perceptive se impune deseori o însuşire dominantă, care susţine cel mai mult recunoaşterea obiectului, iar schimbarea sau diminuarea acelei însuşiri poate tulbura percepţia Spre exemplu, dacă unul din părinţi îşi schimbă total îmbrăcămintea (cu cea de Moş Crăciun, eventual), copilul nu îl mai recunoaşte Antepreşcolarul are preferinţe deosebite pentru culorile vii şi luminoase Percepţiile auditive * apare o perfecţionare a capacităţilor de a deosebi mai multe sunete * se delimitează localizarea sursei sonore * distingerea sunetelor pe care le scot animalele * apare un început în dezvoltarea auzului verbal (fonomatic), prin faptul că aude ce se vorbeşte în jurul său * creşte receptivitatea faţă de sunetele muzicale * preferă liniile melodice armonioase şi mai ales ritmate, iar preferinţa se exteriorizează prin dans Percepţiile tactile Se exprimă în conduita de explorare a mediului şi în manipularea obiectelor * Cam după vârsta de 1 an şi 8 luni, copilul nu mai duce la gura toate obiectele * Se dezvoltă o mai bună coordonare a celor două mâini, astfel încât explorarea tactilă este mai bine dezvoltată * Se dezvoltă relaţia dintre tact şi văz Văzul dublează informaţiile aduse prin pipăit şi integrează la nivel central aceste informaţii Integrările nu sunt perfecţionate, astfel că, pus în situaţia de a recunoaşte vizual ceea ce mai întâi a pipăit, copilul face încă multe greşeli * Comportamentul verbal intervine mult în dezvoltarea percepţiilor DEZVOLTAREA REPREZENTĂRILOR Funcţia semiotică (posibilitatea de a realiza relaţia dintre semnificat şi semnificant) debutează între 1 an şi 6 luni – 1 an şi 8 luni Aceasta implică evocarea unor obiecte absente, ceea ce sporeşte planul intern mental şi permite instalarea gândirii şi anticipării acţiunilor Reprezentările se dezvoltă în legătură cu experienţa perceptivă a copilului şi conţin foarte multe elemente comune cu percepţia, ceea ce face ca aceste reprezentări să fie mai degrabă nişte imagini-cόpii ale obiectelor, dar care au posibilitatea de a fi conservate sub formă de reprezentări Faptul că aceste imagini pot fi conservate este dovedit prin imitaţia amânată Odată ce un gest este posibil să fie imitat în mod repetat şi amânat, el va putea fi utilizat de mai multe ori în contexte diferite, ceea ce înseamnă că dobândeşte un anumit grad de generalizare în comparaţie cu percepţia Rolul reprezentărilor se evidenţiază în desenul copilului La antepreşcolar, desenul parcurge 2 faze caracteristice: * faza realismului fortuit (când copilul mâzgăleşte ceva şi apoi găseşte un sens desenului său, pe baza unor foarte vagi asemănări * faza realismului neizbutit, în care există o intenţie de a desena, dar imaginea nu se asamblează corect PARTICULARITĂŢI ALE MEMORIEI ŞI ATENŢIEI LA ANTEPREŞCOLARI Memoria Memoria se dezvoltă ca memorie involuntară şi este expresia proprietăţii naturale a creierului uman de a conserva datele experienţei personale, respectiv persoanele şi obiectele din spaţiul înconjurător, precum şi structurile tipologice ale spaţiului Este o memorie imediată, concretă, a faptelor repetate mult sau legate de dorinţele copilului Este vârsta la care copilului îi place să i se spună aceeaşi poveste de nenumărate ori, pentru a întări de fiecare dată succesiunea de reprezentări pe care şi le formează De aceea protestează când se produc abateri de la textul cunoscut Copilul poate repovesti, însă numai cu ajutorul adultului, care îi pune întrebări sau îi aminteşte începutul propoziţiilor Timpul de păstrare în memorie este, la vârsta de 1 an, de numai câteva săptămâni, ceea ce înseamnă că dacă mama lui pleacă, plânge câteva săptămâni, după care o uită şi când se întoarce nu o mai recunoaşte La 3 ani, timpul de păstrare este de câteva luni În jurul vârstei de 1 an şi 2 luni începe să apară memoria verbală, astfel încât copilul memorează verbal nume (propriul său nume, al părinţilor) şi alte date care îi sunt repetate După 1 an şi 8 luni memoria se dezvoltă şi copilul este capabil să înveţe şi să repete scurte poezioare şi povestiri, în care îi face plăcere să se considere personaj Reproducerea structurilor verbale trebuie sprijinită cu întrebări ajutătoare, din aproape în aproape sau prin oferirea începutului propoziţiei Atenţia * ca şi memoria, este involuntară şi este intermitentă, stimulată de evenimentele din mediul înconjurător; * este direcţionată în funcţie de ţintele perceptive; * este instabilă, orice factor întâmplător putând să îl distragă de la ceea ce face; în decurs de 10 minute atenţia se poate abate de 4-5 ori; la 2 ani, stabilitatea se menţine cca 10 min , la 3 ani – 15 minute; * caracteristică importantă a atenţiei în acest stadiu: posibilitatea de a fi provocată prin intermediul cuvântului, copilul putând fi strigat pe nume, i se poate cere să fie atent şi, prin aceste acţiuni, i se poate dirija atenţia către ceea ce se doreşte, dar pentru scurt timp DEZVOLTAREA LIMBAJULUI Primul an de viaţă s-a încheiat cu posibilitatea de a pronunţa câteva cuvinte (în cărţi, 2-3 cuvinte; în realitate, până la 20 de cuvinte) La 1 an şi 6 luni, vocabularul creşte până la 30-40 de cuvinte La 2 ani copilul şi-a însuşit între 200-300 cuvinte La 3 ani, unii copii dispun şi de 1000 de cuvinte în limbaj Cuvântul nu mai este un semnal sonor, ataşat situaţiilor şi dorinţelor, ci dobândeşte din ce în ce mai mult funcţie semiotică Înainte de a pronunţa el însuşi cuvintele, copilul realizează semnificaţia lor Însuşirea limbajului ţine şi de relaţia cu mediul (baie de limbaj), dar este condiţionată şi de relaţia afectivă, în special cu mama Absenţa acestui factor afectiv poate fi răspunzătoare de întârzierea apariţiei limbajului, ori de sărăcia acestuia Structura gramaticală este asimilată în special în dialogul cu adultul După vârsta de 1 an şi 6 luni apare limbajul telegrafic, în care copilul foloseşte câteva cuvinte, care nu sunt flexionate conform normelor limbii, iar prepoziţiile şi conjuncţiile lipsesc Persoanele străine nu înţeleg acest limbaj, iar foarte mulţi adulţi şi părinţi fac greşeala de a imita limbajul copilului, în speranţa de a se înţelege mai bine cu el, ceea ce duce însă la stabilizarea unor structuri verbale greşite şi la întârzierea progresului copilului La vârsta de 2 ani copilul dobândeşte, în legătură cu limbajul, 2 feluri de experienţe: * înţelege că tot ce îl înconjoară poartă un nume, iar el va dori să îl afle, drept pentru care va pune frecvent întrebarea „ce este asta?”; * înţelege că dacă se exprimă în cuvinte dorinţele sale sunt mai repede şi mai bine îndeplinite, iar cei din jur îl vor iubi şi îl vor aprecia mai mult După vârsta de 2 ani apare fraza gramaticală şi copilul învaţă flexionarea cuvintelor şi a determinativelor (adjective, adverbe) Propoziţiile formate la început din subiect şi predicat adaugă la acestea adjectivele utilizate mai des de către adult Către vârsta de 3 ani, limbajul este folosit de copil în 3 situaţii de bază: * verbalizarea acţiunilor pe care le întreprinde * comunicarea cu ceilalţi * cuvântul este material pentru jocul verbal specific copilăriei, în care copilului îi place să se joace cu cuvintele, să le modifice şi să le repete Cele mai frecvente abateri de la pronunţia corectă, în acest stadiu, sunt: * eliziunile (omiterea unor silabe cu valoare mai mică în recunoaşterea cuvintelor), * simplificarea articulărilor cu abatere mai mică sau mai mare de la structura reală, * înlocuirea unor sunete mai greu de pronunţat cu altele mai uşoare, * metateza (mutarea unor sunete sau silabe unele în locul altora), * perseverarea unor sunete şi silabe, * contragerea (contopirea a două cuvinte, obţinându-se o structură mai uşor de pronunţat) Multe din aceste dificultăţi dispar către vârsta de 3 ani, dar unele se păstrează până la vârsta de 4-5 ani În general, competenţa lingvistică este în avans faţă de performanţă, în sensul că înţelege mai repede şi mai multe cuvinte decât reuşeşte să folosească în comunicarea cu alţii Însuşirea limbajului * creează copilului punţi noi de legătură cu ambianţa, * îi îmbogăţeşte experienţa şi * îi consolidează un instrument al activităţii mentale care influenţează întreaga sa viaţă şi dezvoltare psihică GÂNDIREA LA ANTEPREŞCOLAR Se dezvoltă începând cu al doilea an de viaţă Până la 1 an şi şase luni – 1 an şi 8 luni, copilul continuă să îşi consolideze reacţiile circulare terţiare şi să îşi însuşească mai bine conduite noi Continuă să dezvolte achiziţiile specifice celui de-al 5-lea substadiu al inteligenţei senzorio-motorii Aceste conduite se manifestă acum în mod stabil şi pot fi extinse la situaţii noi: A conduita sforii: dacă în preajma copilului se amplasează o jucărie care îl atrage, dar nu o poate ajunge direct şi dacă jucăria este legată cu o sfoară, el va apuca sfoara şi îi va aplica 1-2 din cheile senzorio-motorii pe care le cunoaşte Această tatonare continuă până găseşte conduita care va mişca jucăria şi atunci copilul va realiza brusc legătura dintre sfoară şi obiect şi va trage de ea, satisfăcându-şi dorinţa; A conduita băţului: mai complexă, include o schemă de acţiune care stă la baza utilizării instrumentelor Condiţiile sunt aceleaşi, numai că jucăria nu este legată cu sfoară, dar copilul dispune de un băţ cu care ar putea ajunge la jucărie El aplică băţului mişcările cunoscute şi dacă la un moment dat o mişcare mai precisă sau mai puternică mişcă jucăria, trece brusc la o altă problemă, a cărei soluţionare ar apropia obiectul La peste 2 ani, copilul începe să surprindă mai rapid în plan perceptiv relaţiile dintre obiecte Coordonările între scheme se exteriorizează, iar inventarea de mijloace şi găsirea soluţiilor nu mai necesită o tatonare practică Căutarea mijloacelor noi se realizează în plan mental Acesta este al 6-lea stadiu al inteligenţei senzorio-motorii, stadiu în care pot fi interiorizate acţiunile, obiectele şi modul în care acestea se pot manevra şi este substadiul conduitelor inventate prin combinări mentale, mai mult sau mai puţin rapide Această etapă în dezvoltarea gândirii operează cu entităţi mentale specifice, pe care Piaget le-a numit preconcepte, acestea fiind un fel de noţiuni legate de primele semne verbale, noţiuni care se află la ½ drumului între generalitatea conceptului şi individualitatea elementelor care îl compun Caracterul gândirii este: * egocentric – copilul se plasează în centrul mediului şi totul se învârte în jurul său * animist – copilul extinde la lucrurile din jur, ceea ce îi este lui specific, ca fiinţă vie) * magic – subiectul este stimulat, în special de dorinţe şi plăceri, fapt care îl face să poată realiza legături între obiecte sau fenomene care în realitate nu sunt legate între ele DEZVOLTAREA AFECTIVĂ ŞI SOCIALĂ ÎNTRE 1- 3 ANI Viaţa afectivă condiţionează în continuare desfăşurarea altor laturi ale psihismului infantil Se remarcă în această perioadă caracterul capricios al emoţiilor, exteriorizat prin trecerea rapidă de la emoţii pozitive la emoţii negative, de la râs la plâns şi invers Reacţiile emoţionale sunt expresie directă a relaţiei personale cu ambianţa şi nu mai sunt descărcări oarbe de energie cu cauze nedefinite Copilul exprimă acum clar bucuriile şi suferinţele sale prin expresii emoţionale, modelate prin imitaţie (de ex bate din palme) Relativa superficialitate a emoţiilor este caracteristica acestei vârste, deşi uneori pot apărea trăiri atât de intense încât antrenează manifestări organice spectaculoase: reacţii de vomă, slăbirea sau anularea controlului sfincterian, paloare intensă, tremurături Apare aproape exprimată nevoia evidentă de a primi afectivitatea celor din jur Copilul cere afectivitate prin gesturi şi expresii drăgălaşe sau chiar verbal Ataşamentul faţă de mamă devine şi mai intens, sentimentul fiind exclusivist şi simbolic, în sensul că exprimă ca un rezonator sentimentele mamei Prezintă ataşament şi în legătură cu obiectele preferate, poate trăi intens o situaţie la care este spectator contopindu-se cu personajele Între 2 ani şi 6 luni – 3 ani, poate apărea criza afectivă a copilului, situaţie în care copilul tinde să îşi manifeste unele capacităţi, dar se loveşte de constrângerile şi reacţiile pe care adultul doreşte să i le impună în comportament Criza se manifestă prin: plâns violent, bătaia cu piciorul în podea etc , manifestări pe care adultul le percepe ca pe un eşec personal în educaţia copilului, motiv pentru care devin şi mai încăpăţânaţi în a-şi impune regulile Aspectul violent al crizei este şi mai vizibil când copilul este obosit şi când este neadaptat la situaţia în care se află Cauza principală se pare că ar fi tendinţa de autoafirmare a copilului, în lipsa capacităţilor necesare acestei autoafirmări Psihanaliştii spun că această criză este o primă încercare a copilului de a se elibera de situaţia de dependenţă pe care o are faţă de adult Efectele care pot apărea după încetarea crizei sunt: * creşterea capacităţii de adaptare faţă de exigenţele adultului şi/sau * interiorizarea normelor şi începerea constituirii supraeului DEZVOLTAREA MOTRICITĂŢII LA ANTEPREŞCOLAR Este spectaculoasă şi relevantă, în sensul creşterii gradului de fineţe al mişcărilor şi multitudinii acţiunilor, pe care le poate realiza cu obiectele Până la vârsta de 1 an şi 8 luni se consolidează şi se perfecţionează mişcările de apucare, legate de alimentaţie, de viaţa cotidiană şi de manevrarea jucăriilor La mai mult de 2 ani, mişcările se diversifică, copilul poate deschide şi închide uşi (manevrând clanţa), robinete, sertare Mersul se îmbunătăţeşte mult şi variază, în sensul că merge lateral, înapoi, face viraje, urcă şi coboară treptele în paşi, alternând picioarele Mişcările nu sunt întotdeauna perfecte, copilul se deplasează în cele mai neaşteptate locuri, lipsindu-i experienţa şi reglajele foarte fine, motiv pentru care se pune frecvent în pericol Către 3 ani, atât mersul cât şi echilibrul se perfecţionează, apărând mişcările coordonate, în genul pedalatului Dezvoltarea motrică are consecinţe ample în psihismul infantil, în sensul: - lărgirii câmpului de explorare a lumii, - a dezvoltării normalităţii de cunoaştere a funcţionalităţii lucrurilor, - a satisfacerii independente a unor trebuinţe şi - experimentării motorii în explorarea lumii, în special prin joc CARACTERISTICI ALE JOCULUI LA ANTEPREŞCOLAR * la copilul de peste 1 an, jocul aproape se confundă cu întreaga sa activitate, 90% din timpul de veghe al copilului fiind destinat jocului * simplitatea jocului – copilul împrăştie, adună, transportă jucării, deci manipularea obiectelor (a jucăriilor) este conţinutul de bază a activităţii ludice Intenţionalitatea este clară, dar copilul nu reuşeşte întotdeauna să păstreze organizarea jocului în direcţia în care a intenţionat, modificându-l adesea după stimuli situativi * jocul nu se poate realiza în absenţa jucăriilor sau a obiectelor de manipulat, acestea având un foarte mare rol în stimularea şi desfăşurarea jocului prin calităţile lor funcţionale, pe care copilul le foloseşte ca atare Din acest punct de vedere este importantă calitatea jucăriilor oferite copilului * durata scurtă a jocului La începutul stadiului aceasta este de 5-6 până la 10 minute,, iar către 3 ani poate ajunge la 20 de minute În cursul jocului se înregistrează multe întreruperi datorită atenţiei instabile şi a planului mental neformat, care nu poate proiecta şi conduce activităţile copilului * copilul se joacă alături de alţi copii, dar nu împreună cu aceştia Câmpul conştiinţei fiind limitat, el nu poate cuprinde ceea ce fac alţi copii şi nu poate controla eficient mai multe planuri ale desfăşurării jocului Relaţiile copilului cu alţi copii de vârsta lui, în timpul jocului, pot fi: * active-pozitive, când copilul oferă jucăria celuilalt, dar numai la schimb cu alta, îl trage pe celălalt copil la joc sau îl sărută, arătând că îl place; * active-negative, când copilul fură jucăria celuilalt sau o ascunde, încearcă să îl supere sau să îl lovească; * pasive-pozitive, exprimate printr-o implicare minimă a copilului şi printr-o conduită de aşteptare a reacţiei celuilalt; * pasive-negative, când copilul suportă cu stoicism tot ce vine negativ din partea celuilalt; * defensive-active, care presupun un răspuns la ceea ce i se întâmplă negativ din partea celuilalt (plâns, fugă, cerere de ajutor, încercare de rezolvare a situaţiei într-un fel); * defensive-negative, în care copilul doar plânge, fără a încerca altă rezolvare DEZVOLTAREA CONŞTIINŢEI ASUPRA LUMII ŞI A CONŞTIINŢEI DE SINE Conştiinţa de sine parcurge mai multe etape: * in perioada de sugar, copilul nu face deosebirea între sine şi realitatea înconjurătoare * la sfârşitul primului an de viaţă copilul exersează acţiuni cu mai multe obiecte, ceea ce duce la disocierea acţiunii de obiectul în sine * după vârsta de 1 an are loc o desprindere acţiunii de propria fiinţă, concretizată prin faptul că el devine autor al mai multor modalităţi de a acţiona cu obiectele * la 1 an şi 8 luni apare verbalizarea rezultatelor acţiunilor în care copilul îşi utilizează prenumele * la 2 ani şi 6 luni – 3 ani, copilul foloseşte cuvântul eu pentru a se indica pe sine ca agent al diverselor acţiuni şi dorinţe El reţine în memorie elemente care aparţin identităţii sale Are progrese importante privind reprezentarea mentală a propriei organizări corporale Cunoaşte şi denumeşte părţi ale feţei şi trunchiului, indică deseori fără greşeală mâna stângă şi mâna dreaptă şi se identifică în imaginea din oglindă sau în fotografii Ştie al cui este şi cum îl cheamă, deşi reţine mai greu numele de familie Această perioadă a apariţiei conştiinţei de sine marchează începutul evoluţiei personalităţii PREŞCOLARUL (A DOUA COPILĂRIE) SEMNIFICAŢIA GENERALĂ A STADIULUI CUPRINS ÎNTRE 3-6 ANI Se distinge printr-o creştere semnificativă a capacităţilor fizice şi psihice ale copilului, făcând posibilă o nouă echilibrare cu ambianţa Dezvoltarea motorie şi senzorială sunt deosebite în această perioadă Dezvoltarea proceselor psihice complexe schimbă caracteristicile comportamentului copilului, lărgind posibilităţile de anticipare şi organizare Creşterea autonomiei în plan practic prin formarea a numeroase deprinderi de autoservire şi de manipulare a obiectelor Dezvoltarea conştiinţei morale şi constituirea bazelor personalităţii Formele de adaptare la mediu se diversifică, copiii putând avea: * o adaptare foarte bună, atunci când se despart uşor de părinţi la grădiniţă, când intră rapid în relaţii cu ceilalţi copii, când manifestă iniţiativă în joc * copiii cu o adaptare bună sunt cei la care despărţirea de părinţi este uşoară, relaţiile cu ceilalţi sunt rapide, dar nu au iniţiativă în joc, aşteaptă să fie invitaţi, atitudine care dispare în timp * adaptarea dificilă este atunci când copilul ţine strâns de mână persoana care îl aduce la grădiniţă, care manifestă o stare tensionată, dar manifestă curiozitate faţă de ceea ce vede (specific preşcolarului mic) * adaptarea foarte tensionată presupune că preşcolarul are o stare accentuată de nelinişte, nu dă drumul mâinii mamei şi refuză să stabilească relaţii cu ceilalţi copii * neadaptarea este specifică preşcolarului mic, copilul manifestând refuz pe toate planurile, situaţie care trebuie să fie tratată cu mult tact, pentru a nu fi transformată în negativism DEZVOLTAREA PERCEPŢIILOR Percepţia tactilă Pe baza dezvoltării evidente a sensibilităţii tactile, prin creşterea rolului său în explorarea lumii, se dezvoltă şi percepţiile tactile, ca sursă de informaţie despre lumea înconjurătoare, ce ajută la acumularea unor experienţe directe şi personale Copilul dezvoltă strategii noi de pipăire a obiectelor necunoscute, percepţiile tactile le întăresc pe cele vizuale, copiii îşi însuşesc verbal cuvinte care exprimă calităţile tactile ale obiectelor, limbajul ajutându-i în fixarea acestor percepţii Percepţiile vizuale Copilul este capabil de discriminări vizuale mai fine, pe care are posibilitatea să le identifice verbal şi să le fixeze în memorie Sunt bine însuşite formele geometrice principale, care devin repere de bază în identificarea unor forme mai complexe Se dezvoltă constanta de mărime şi se consolidează constanta de formă Se însuşesc denumirile culorilor de bază şi a nuanţelor şi sunt verbalizate şi fixate relaţiile de poziţie dintre obiecte Percepţiile auditive Se dublează sensibilitatea diferenţială a sunetelor, faţă de stadiul anterior Auzul are 3 forme clare: * fizic – realizează identificarea sunetelor şi sursa emiterii lor * fonematic – diferenţierea între sunetele cuvintelor şi chiar între consoane mai apropiate; din acest punct de vedere copiii au dificultăţi în a distinge diftongii, triftongii, şi nu îşi stabilesc pe deplin structurile analitico-sintetice, lucru care se va întâmpla în clasa întâi Tocmai pentru acest motiv copilul este capabil la această vârstă să înveţe limbi străine, pentru că nu s-au stabilizat încă dominantele limbii materne; * muzical – copiii nu numai că ascultă muzica, ci şi cântă, majoritatea pot reproduce linii melodice simple, iar excepţional pot cânta, pot interpreta şi melodii complexe Percepţia timpului Este favorizată de ritmicitatea programului zilnic şi de comunicarea cu adulţii În acest stadiu, copiii se orientează relativ bine la momentele zilei, dar nu întotdeauna le verbalizează corect, greşind în special în folosirea adverbelor Învaţă şi reţin zilele săptămânii, dobândesc repere în identificarea anotimpurilor, învaţă lunile anului şi învaţă să citească ceasul, chiar dacă nu îl citesc întotdeauna corect REPREZENTĂRILE LA PREŞCOLAR Reprezentările joacă la preşcolar un rol considerabil în construirea semnificaţiei cuvintelor, în dezvoltarea gândirii intuitive şi în imaginaţie Reprezentările au o dublă natură: una configurativ-intuitivă şi una operaţional-intelectivă Piaget a demonstrat că în preşcolaritate, la nivel preoperaţional, nu pot fi generate decât imagini reproductiv-statice, deci care evocă spectacole deja cunoscute şi percepute anterior Imaginile statice sunt influenţate de activitatea desfăşurată cu obiectele Imaginile reproductiv-statice s-au evidenţiat în următoarele experimente: I S-au luat 2 grupe de preşcolari, iar experimentatorul a arătat primei grupe un aranjament de cuburi, iar celei de-a doua grupe i s-a prezentat acelaşi aranjament, dar li s-a cerut copiilor să reproducă aranjamentul, cu alte cuburi După o săptămână, s-a cerut ambelor grupe să recunoască acel aranjament, dintre altele Concluzia a fost că cea de-a doua grupă a avut rezultate mult mai bune la recunoaştere I Acest experiment a scos în evidenţă legătura dintre structurarea reprezentărilor şi limbaj S-a prezentat unei grupe de copii o serie de baghete aranjate într-un anumit fel, iar cea doua grupă a primit şi sarcina de a descrie în cuvinte aranjarea baghetelor După o săptămână, puşi de asemenea să identifice aranjamentul, cei care l-au verbalizat l-au recunoscut mult mai repede şi mai bine, ceea ce a demonstrat că asupra reprezentărilor se poate acţiona prin verbalizare Pe aceste experimente se bazează actualmente sistemul educativ preşcolar, care foloseşte desene, construcţii şi alte tipuri de reprezentări obiective Rolul experienţei perceptive în formarea reprezentărilor este tocmai de a fixa caracteristicile importante ale obiectelor, folosindu-se în special acele aspecte care sunt atrăgătoare pentru copii Tot pe acest sistem se bazează conversaţia cu preşcolarii, în care este bine să se recurgă atât la imagini colorate, cât şi la povestire (verbalizare) Neveanu explică într-un capitol de psihologia preşcolarului rolul exprimărilor plastice în fixarea-reprezentare a unor însuşiri ale plantelor şi animalelor Imaginile reproductiv-cinetice (de mişcare) sunt la preşcolar încă vagi şi neadecvate Aceste mişcări ar antrena operativitatea gândirii, iar pentru că aceasta nu este încă bine dezvoltată, rezultatele în exprimarea acestor tipuri de imagini sunt slabe Spre exemplu, copiii nu pot reda mişcarea unei baghete din poziţia orizontală, până la poziţia verticală Ei nu reuşesc să redea corect poziţiile intermediare pe care le traversează bagheta, iar mărimea baghetei este subestimată Imaginile de transformare sunt, de asemenea, dificil de efectuat de către preşcolar, spre exemplu le este dificil să întindă, prin desen, un arc de cerc Întotdeauna, porţiunea întinsă va fi mai mică decât trebuie Imaginile topografice sunt, de asemenea, defectuos exprimate de către copii Deşi preşcolarii parcurg de nenumărate ori drumul de acasă la grădiniţă şi înapoi, ei nu reuşesc să reproducă acest drum cu ajutorul unor repere adecvate, decât dacă realizează un itinerar în care construiesc din aproape în aproape câte o secvenţă a drumului, deci fără să aibă o vedere generală a acestuia Acesta este şi motivul pentru care, în fapt, reuşesc cu dificultate să parcurgă acest drum Legătura puternică dintre percepţii şi reprezentări este relevată şi în dificultatea pe care o întâmpină copiii în desenarea unui profil uman sau a unei căruţe trase de cai Ei aleg în executarea desenului poziţia cea mai frecventă pe care au cunoscut-o, poziţia cea mai avantajoasă în plan perceptiv Spre exemplu, profilul uman este desenat frecvent cu ambii ochi pe aceeaşi parte, precum şi cu gura desenată întreagă, pe aceeaşi parte Imaginea calului este frecvent desenată din profil, pe când imaginea căruţei este desenată din faţă Această fază a dezvoltării copilului a fost numită faza realismului individual, pentru că, în fapt, copilul desenează acele elemente e care ştie că le posedă modelul şi nu pe acelea pe care le-ar putea desena dacă ar percepe acel obiect dintr-o poziţie sau alta Ca exemplu, putem spune că, frecvent, copiii desenează şoseaua văzută de sus şi maşinile de pe ea văzute din profil DEZVOLTAREA GÂNDIRII Lărgirea câmpului explorărilor perceptive, curiozitatea mare, însuşirea tot mai bună a limbajului, ca şi implicarea mai profundă în joc şi în alte forme de activitate, împreună şi sub coordonarea adultului, reprezintă condiţii de bază ale dezvoltării mentale a preşcolarului Acesta reuşeşte în acest stadiu să se desprindă, oarecum, de acţiune, aceasta nu îi mai absoarbe toată atenţia, ceea ce îi permite să fie mai receptiv la real De asemenea, în plan afectiv, copilul devine capabil să se orienteze şi să cunoască lumea ca pe o realitate din afara sa, realitate de care trebuie să ţină seama De exemplu, părinţii sunt văzuţi acum nu numai ca persoane care îndeplinesc dorinţe, ci şi care cer, care aprobă, care interzic şi chiar pedepsesc Toate aceste condiţii contribuie la formularea caracteristicilor gândirii, şi anume: 1 este intuitivă, se sprijină pe aspecte observabile ale însuşirilor obiectelor, însă copilul poate gândi ceea ce percepe sau a perceput, dar gândirea nu merge mult mai departe de reprezentarea elementului perceput 1 este situativă, se desfăşoară în contexte corecte, răspunzând trebuinţelor de adaptare ale copilului, dar este în continuare şi generată de dorinţele copilului 1 începe să se interiorizeze, fiind ajutată de limbaj şi de reprezentări (acţiuni executate în gând) 1 este preoperaţională, dispune doar de scheme preoperatorii, care nu implică o rigoare logică, ci se reduc practic la nişte intuiţii articulate Gândirea, în ansamblu, rămâne prelogică, operaţiile ei bazându-se doar pe reglări perceptive, transpuse apoi în reprezentări Copilul crede ceea ce percepe şi nu simte nevoia de a realiza un control printr-un experiment mental De asemenea, copilul nu emite ipoteze şi nu sesizează contradicţiile între constatările sale 1 persistă egocentrismul în gândire, astfel încât mai bine de ½ din acest stadiu, copilul raportează încă totul la propria persoană, tot ce îl înconjoară este pentru el sau are legătură cu el 1 persistă animismul gândirii 1 persistă magismul gândirii 1 relaţia dintre posibil şi imposibil, concepte care la preşcolar se suprapun, de aceea el crede în forţa miraculoasă a personajelor din poveşti, şi mai crede, dacă nu i se relevă adevărul, în existenţa reală a unor personaje magice Primele îndoieli cu privire la existenţa lui Moş Crăciun apar în jurul vârstei de 5 ani, ceea ce nu înseamnă decât acumularea de informaţii şi nu o renunţare la ideea realităţii personajului Cu privire la personajele din poveşti, are o atitudine nouă, în sensul că face distincţie între poveste şi realitate, dar acceptă povestea ca pe o convenţie DEZVOLTAREA LIMBAJULUI Vocabularul pasiv înregistrează între 500-1500 de cuvinte, în mod obişnuit, dar poate atinge un maxim de până la 2500 cuvinte, în timp ce vocabularul activ rămâne mai restrâns şi oarecum limitat în funcţie de dorinţele şi preocupările copilului La această vârstă copilul învaţă să vorbească corect fonetic şi gramatical şi integrează cu uşurinţă cuvinte noi în structurile verbale, manifestând o adevărată plăcere în însuşirea cuvintelor noi, cu care se şi mândreşte Achiziţionează foarte bine sensul propriu al cuvintelor, dar sensurile figurate nu sunt înţelese Sunt foarte receptivi la epitete şi au predispoziţie pentru diminutive Se manifestă acum fenomenul aşa-zisei „creaţii” lingvistice, în sensul că atunci când nu găsesc cuvântul potrivit pentru situaţie, încearcă să şi-l construiască singur, pornind de la unele din caracteristicile obiectului sau situaţiei, ori de la cuvinte pe care nu le cunoaşte bine, însuşite de la adulţi O bună perioadă (vârsta de 5 ani şi mai târziu) se străduieşte să imite vorbirea adultului Copilul fixează scheme de comunicare pe care le foloseşte în situaţii potrivite, în care integrează şi adaptează cuvinte noi, creându-şi clişee verbale sau stereotipii care îl ajută să se exprime cu mai multă uşurinţă Apare expresivitatea în comunicare, precum şi fenomenul de adaptabilitate verbală, întâlnită în vorbirea alternativă Spre exemplu, poate povesti un basm modificându-şi vocea, în funcţie de personajul interpretat CONSTITUIREA BAZELOR PERSONALITĂŢII În această perioadă are loc conturarea multor componente ale personalităţii şi prefigurarea structurilor ei de bază Un rol important în acest proces îl au dominantele motivaţionale, care apar şi se dezvoltă alături de trebuinţele biologice şi sociale Interesul pentru joc se află în plin apogeu, precum şi interesul pentru tot ce îl înconjoară (oameni, plante, animale) despre care continuă să pună numeroase întrebări În familie şi la grădiniţă se cultivă interesele sociale ale copilului, manifestate prin atenţia acordată celor din jur, prin tendinţa de a imita şi de a comunica cu ei Se cultivă, de asemenea, interesele artistice, manifestate prin sensibilitate şi receptivitate faţă de frumos, precum şi interesul pentru învăţare, reflectat mai întâi prin plăcerea jocului de-a şcoala, dar şi prin plăcerea participării la lecţiile de la grădiniţă Toate aceste interese şi motivaţii sunt de mare însemnătate în conturarea viitoarei personalităţi La aceasta contribuie şi dezvoltarea conştiinţei morale primare a copilului, în cadrul căreia dobândeşte experienţa pozitivă a subordonării la cerinţele părinţilor şi a adulţilor, în general Desigur că se manifestă tendinţa ca în lipsa părinţilor copilul să încerce încălcarea regulilor în scopul satisfacerii propriilor dorinţe Aceasta se soldează în general cu sancţiunea parentală, iar memoria copilului conservă efectele dezagreabile, ceea ce ar trebui să îl determine să nu mai repete acţiunea Tot acum se asociază trăirile afective pozitive generate de respectarea normelor şi de câştigarea prin aceasta a liniştii şi a siguranţei Deci, conştiinţa morală primară constă în primul rând din interiorizarea cerinţelor parentale şi implicit a celor sociale, ceea ce va influenţa construirea viitoarei moralităţi Aceasta este o morală infantilă, pentru că este fundamentată încă pe relaţia afectivă dintre părinţi şi copil şi nu pe raţiuni logice şi generalizări ale unei experienţe de viaţă Copilul de subordonează total acestei morale Motiv pentru care se simte profund vinovat dacă a încălcat-o şi se simte eliberat dacă este pedepsit Ispăşirea prin pedeapsă fereşte copilul de culpabilizări tulburătoare şi îi redă seninătatea foarte necesară dezvoltării sale Acest context poate însă genera atitudini ambivalente faţă de părinţi, pe care îi şi iubeşte, dar de care se şi teme Controlul şi judecata adultului sunt necesare pentru orientarea copilului în sistemul de relaţii în care este integrat S-a constatat atât la preşcolar, dar şi la copilul mai mare şi mai ales la adolescent faptul că acesta nu este satisfăcut de un stil parental prea tolerant, pentru că aceasta îl lasă în incertitudine, în situaţii dificile de alegere Această morală întemeiată pe sentimentele şi pe respectul faţă de adult are ca şi cheie principală autoritatea adultului, care, din punctul de vedere al copilului, are totdeauna dreptate Este o morală concretă, aplicată efectiv situaţiilor trăite Regula vine pentru copil întotdeauna de la cineva superior lui (părinte, educator, Dumnezeu), este sacră şi nu trebuie încălcată Distorsiunile relaţionale cu părinţii pot sta la baza unor abateri ale preşcolarului, constând în negativism şi minciună Negativismul poate îmbrăca 2 forme: * atunci când dorinţele legitime ale copilului de a explora lumea se ciocnesc de interdicţii drastice din partea părinţilor, ducând sistematic la relaţii conflictuale ,care se pot stabiliza sub formă de încăpăţânare, de opunere activă şi agresivă la tot ceea ce cer părinţii * ca formă de neadaptare la activităţile cotidiene şi ca refuz al participării la acţiune Minciuna are, până la vârsta de 4 ani, un caracter neintenţionat, fiind în mare măsură un produs al fanteziei copilului După vârsta de 4 ani, însă, reprezintă semnul unei abateri intenţionate de la norma morală, când copilul anticipează pedeapsa şi tind să o evite, minţind Minciuna poate fi şi spontană, utilizată de copil pentru a ieşi dintr-o situaţie delicată sau pentru a obţine o recompensă Psihologii consideră că până la vârsta de 7 ani minciuna nu este atât de gravă, însă în orice caz ea trebuie sancţionată Lipsa sancţiunii poate conduce la o înţelegere greşită a utilizării minciunii şi la distorsionarea formării unei conştiinţe morale Dezvoltarea personalităţii este influenţată şi de dezvoltarea conştiinţei de sine şi a identităţii de sine Încă de la vârsta de 3 ani copilul realizează apartenenţa lui la sex şi o verbalizează şi se recunoaşte în fotografii În continuare, are loc extensia Eului prin conştientizarea raporturilor copilului cu tot ceea ce îl înconjoară, fapt pentru care cunoaşte şi verbalizează apartenenţa lui la o familie, precum şi proprietatea obiectelor sale Eul social este, de asemenea, mult mai bine dezvoltat, copilul este şi se simte membru al grupului, atât în familie cât şi la grădiniţă Este foarte important la această vârstă procesul identificării cu părinţii, care îl ajută în cristalizarea personalităţii În ce priveşte manifestarea aptitudinilor şi a capacităţilor de dezvoltă la această vârstă mai ales aptitudinile care au componente senzoriale: muzica, desenul, dansul, limbile străine Copilul are o receptivitate crescută la nou şi o capacitate mare de stocare a informaţiilor Când există înzestrări native speciale, preşcolaritatea poate fi stadiul în care se petrec debuturi semnificative Pentru acest motiv, familia acordă un interes deosebit căutării şi găsirii aptitudinilor, dar riscul suprasolicitării copilului poate conduce la apariţia precoce a oboselii sau la dezvoltarea unei reacţii de respingere, atât faţă de stadiul propriu-zis, cât şi faţă de persoana care îl solicită Formarea bazelor caracterului Preşcolaritatea reprezintă un început în configurarea trăsăturilor caracteriale, acestea depinzând de calitatea ambianţei şi a climatului familial, precum şi de valoarea formativă a mediului instituţional Există 2 etape în formarea trăsăturilor de caracter: * caracteristică preşcolarităţii mici (3-4 ani), constă în formarea deprinderilor şi a modurilor de acţiune coordonate de adulţi, asigurându-se reglarea şi orientarea din afară a acestora * preşcolaritatea mijlocie şi mare, în care se cristalizează componenta de orientare, în special prin debutul conştiinţei morale primare Trăsăturile de caracter prezintă instabilitate şi unilateralitate în manifestarea lor, rezultată din experienţa limitată de viaţă a copilului Un climat familial calm, optimist, stimulativ, generează însuşiri caracteriale pozitive, precum încrederea în sine şi în ceilalţi, optimismul şi independenţa Un climat familial tensionat generează teamă, anxietate, supunere sau agresivitate Relaţiile dintre fraţi sunt şi ele importante Primul născut este, de regulă, antrenat precoce în activităţi şi responsabilităţi, ceea ce îi favorizează trăsături precum stăpânirea de sine, calmul şi responsabilitatea, dar în acelaşi timp şi nelinişte, îngrijorare sau gelozie Copilul mic, de regulă iubit şi alintat, riscă să rămână nematurizat, dar în acelaşi timp şi mai lipsit de griji, mai independent şi mai nonconformist Copilul mijlociu este cel mai avantajat, are cele mai puţine dificultăţi de adaptare, având modelul fratelui mai mare, de aceea de cele mai multe ori este calm, optimist, bine-dispus şi comod Copilul unic, în schimb, are toate şansele să devină orgolios, capricios, individualist sau egoist Grădiniţa are rol important în socializarea copilului Această socializare se manifestă în 3 forme: - o socializare pasivă, care constă în adaptarea propriei conduite la modelele şi cerinţele ambianţei; - o socializare activă, constând în dezvoltarea capacităţilor sociale, exprimate în posibilitatea de a avea iniţiativa unor acţiuni, cu efecte în facilitarea relaţiilor cu alţii, cum ar fi a face mici comisioane, a dărui sau a mulţumi - nesocializarea poate să se transforme în timiditate, izolare sau tendinţe agresive JOCUL LA PREŞCOLAR Jocul reprezintă în continuare activitatea centrală a copilului El capătă însă un nivel crescut de complexitate Copilul investeşte în joc toate disponibilităţile sale psihice Durata jocului este mai mare Jucăria nu mai este absolut indispensabilă, deşi rămâne un element de mare atracţie Un element important este faptul că preşcolarii sunt în stare să se joace unii cu ceilalţi, spre deosebire de antepreşcolari În relaţie foarte strânsă cu jocul se află învăţarea Învăţarea este socială, ea are loc în familie şi la grădiniţă şi poate fi şi didactică, în sensul că poate permite transmiterea cunoştinţelor accesibile acestei vârste În grădiniţă copilul învaţă despre mediul înconjurător, învaţă să grupeze obiecte după formă, mărime, culoare şi poziţie şi învaţă să numere, precum şi o altă serie de cunoştinţe care, la limita superioară a stadiului, îi pregăteşte pentru şcoală Dacă la 3-4 ani învăţarea se transformă în joc, la 5-6 ani se manifestă un interes distinct pentru învăţare, fapt care îi ajută pe copii să acumuleze cunoştinţe necesare clasei I STADIUL ŞCOLARULUI MIC (A TREIA COPILĂRIE) – 6 – 10,11 ANI Ca elemente caracteristice acestei perioade reţinem că: * se dezvoltă foarte bine limbajul * se dezvoltă şi se accentuează dominanta emisferică, respectiv caracterul de ambidextru, dar şi extremele: de stângaci sau de dreptaci * rămâne puternic interesul pentru joc, mai ales pentru jocul colectiv, dar apar şi momente în care copilul preferă o activitate singulară, în genul cititului, al jocului pe computer sau a jocului de unul singur * apare interesul de colecţionar şi acela de jucător şi câştigător * la 6 ani copilul este absolvit de problemele adaptării lui la viaţa socială În acest sens este foarte important învăţătorul, cel care face trecerea între copil şi societate (colectivul şcolar) Dacă învăţătorul este centrat în special pe disciplină, copilul poate suferi o adaptare socială mai dificilă, manifestată prin creşterea nervozităţii şi prin oboseală, însoţită adeseori de tulburări somatice * învăţarea scrisului şi a cititului, a calculelor elementare, care, împreună, constituie achiziţiile de bază ale stadiului * imediat după vârsta de 7 ani are loc o oarecare detaşare psihologică atât de mediul familial, cât şi de cel şcolar, copilul devenind expansiv, extravertit, chiar exaltat, semn că adaptarea şcolară a depăşit faza tensională Această fază coincide cu creşterea curiozităţii faţă de mediul extraşcolar, mediul de cartier şi cel stradal * are loc o creştere uşoară a rapidităţii reacţiilor, de parcă n-ar mia fi timp pentru tot ce şi-a pus în minte, motiv pentru care copilul mănâncă în fugă, se spală sau se îmbracă neglijent, umblă cu ghiozdanul desfăcut, totul în favoarea timpului petrecut împreună cu alţi copii şi în defavoarea stabilizării deprinderilor legate de autoservire * copilul se supără repede, dar uită repede şi participă la dispute acerbe legate în general de regulile jocurilor, toate aceste dispute devenind în sine mici lecţii privind îndatoririle şi drepturile sale * cam pe la vârsta de 8 ani, adaptarea trece într-o fază de echilibru, copilul devine mai reflexiv, mai liniştit şi preocupat de probleme serioase, precum provenienţa copiilor, apartenenţa la neam, apartenenţa socială Acestea fac parte din momentul identificării sociale şi a constituirii sentimentelor de apartenenţă socială * Apar jocurile episodice, cu subiect prelungit, care continuă săptămâni întregi, reluându-se de fiecare dată de unde au fost lăsate Este perioada în care, în joc, copiilor le place să îşi construiască un loc al lor: căsuţe, colibe etc , semn al dorinţei de spaţiu personal * Mai târziu, la vârsta de 9 ani şi mai mult, apare un element nou, organizarea jocului pe sexe Băieţii se joacă separat de fetiţe, deşi sunt curioşi unii în legătură cu ceilalţi şi se supraveghează reciproc Copiii au de asemenea tendinţa de autoperfecţionare, devin mai ordonaţi, mai perseverenţi, mai valoroşi în a-şi planifica timpul şi activităţile * Scrisul se îmbunătăţeşte, căpătând note personale, desenele şi lucrările scrise poartă, de asemenea, amprenta personală şi se îmbunătăţesc mult * Copiii devin mai sensibili la informaţiile sociale, la opiniile de clasă, la problemele mediului înconjurător şi ale lumii * Definitivându-se aproape ideea de socializare, ei devin preocupaţi de colectiv, îşi exprimă prietenia şi se simt vulnerabili faţă de prieteni, faţă de relaţiile familiale, motiv pentru care atracţia pentru colectiv poate prezenta un pericol de asociere la tendinţe delincvente DEZVOLTAREA INTELECTUALĂ Este antrenată permanent în activitatea şcolară şi se resimte în mod pregnant după vârsta de 6 ani Primul aspect al modificărilor în plan intelectual se exprimă în schimbări ale caracterului investigativ al percepţiei şi observaţiei, ca instrumente ale cunoaşterii Capacităţile senzoriale perceptive şi interpretative devin mai eficiente Vederea şi auzul ating performanţe către 9-10 ani Acestea sunt foarte bine utilizate în activitatea şcolară, unde scrisul, desenatul şi cititul solicită perceperea fină şi interpretarea rapidă În ce priveşte auzul, se dezvoltă o sensibilitate discriminativă formativă în identificarea fenomenelor încorporate în cuvinte, în fluxul vorbirii, dar şi pe linia convertirii acestora în litere scrise Atât scrierea, cât şi cititul pun probleme de logică spaţială, de percepere a mărimii şi proporţiilor literelor Procesul de alfabetizare se realizează treptat, implicând atât percepţiile vizuale, cât şi pe cele auditive şi kinestezice Aceste procese se realizează în 3 etape: Prima etapă: identificarea sunetelor sau a literelor ca elemente componente ale cuvintelor Acest lucru se realizează prin despărţirea cuvintelor în silabe şi prin citirea şi scrierea silabelor Concomitent, se realizează şi pregătirea capacităţilor de scriere, prin efectuarea de bastonaşe, cârligele, cerculeţe etc A doua etapă: diferenţierea sunetelor şi a corespondentelor grafice ale acestora Cu aceasta începe de fapt alfabetizarea activă, când copilul diferenţiază literele mari de tipar şi de mână, se literele mici de tipar şi de mână A treia etapă: cea mai lungă Are loc consolidarea scrisului şi a cititului Etapa se prelungeşte în al doilea şi al treilea an de şcoală şi are ca şi caracteristică creşterea eficienţei expectaţiei în citire, care devine treptat fluentă şi expresivă Din punct de vedere al scrisului şi cititului se diferenţiază 4 categorii de copii: * copii care citesc cu mari dificultăţi şi cu greşeli şi reţin puţin din ceea ce citesc - copii care citesc greoi, dar reţin bine sensul celor citite Probabil că percepţia literelor este încă dificilă şi este în decalaj cu dezvoltarea capacităţilor de înţelegere a sensului celor citite * copii care citesc uşor, dar nu reţin ceea ce au citit Este cazul în care componenta stereotipă de identificare a literelor devansează planul conştiinţei, nepermiţând înregistrarea concomitentă a sensurilor - copii care citesc uşor şi reţin integral ceea ce au citit La aceştia capacitatea de identificare a semnelor grafice concordă cu capacitatea de înţelegere a sensurilor, ceea ce formează o capacitate de lectură foarte bună Memoria, de asemenea foarte bună, a copilului de 7-8 ani îl ajută ca după 2-3 lecturi ale unui text să-l poată reproduce Este situaţia în care un copil mai puţin supravegheat poate da impresia că ştie să citească, de fapt el reproducând textul învăţat prin citire repetată în clasă Există, de asemenea mai multe tipuri de scriere, care se diferenţiază la această vârstă: * tipul înclinat, pe care îl folosesc copiii care ţin stiloul aplecat, prin apăsarea puternică a degetului mare, fapt care dă scrisului un caracter uşor ascuţit; * tipul îndoit, crispat, cu scriere spasmodică, care duce mult mai târziu la definitivarea scrisului personal; * tipul flexibil, în care indexul este activ, ceea ce dă stiloului o presar mai uniformă şi rotunjeşte scrisul într-un mod plăcut şi uniform; * tipul mixt, în care cele trei tipuri de mai sus sunt combinate, ceea ce duce la un scris neuniform, impersonal, greu de recunoscut În această perioadă, programele şcolare antrenează dezvoltarea percepţiei, în special pe linia stabilirii mărimilor, a proporţiilor, a mărimilor la scară, de asemenea pe identificarea liniilor orizontale, verticale şi oblice (ceea ce stă la baza identificării semnelor convenţionale folosite la hărţi), se identifică principalele unităţi de măsură (m, cm, kg) plecând de la unităţile accesibile copiilor: degetul, cotul, piciorul Se insistă pe perceperea structurii materialelor: piatră, lemn, sticlă, plastic, ca şi pe raporturile spaţiale dintre obiecte: mai aproape, mai departe, deasupra, în, pe etc În acest sens, valoarea mărimilor rămâne deficitară, copiii de 6-7 ani supraestimează mărimile şi distanţele, pe când cei de 8-9 ani le subestimează Pe planul instrumentar al inteligenţei se conturează ideea de conţinut al conceptelor şi în acest sens există 3 atribute ale conceptelor, care se modifică o dată cu vârsta: validitatea, statutul şi accesibilitatea Validitatea conceptelor se referă la gradul în care înţelesul ce este acordat unui concept de către copil este acceptat ca adevărat, deci de nivelul statuat social, acceptat la un moment dat înţelesul acordat diferitelor cuvinte este foarte puţin asemănător de la un copil la altul Abia la vârsta de 8-10 ani înţelesul cuvintelor devine relativ asemănător la toţi copiii şi acceptabil din punct de vedere social Spre sfârşitul perioadei şcolare mici, copilul dispune de mai mult de 300 de concepte, relativ valide, cu care el poate opera în planul gândirii Statutul conceptelor este cel mai important şi se referă la claritatea, exactitatea şi stabilitatea de folosire în planul gândirii a conceptului Se constituie reţele empirice de concepte, cu ajutorul cărora se organizează aşa-numita piramidă a cunoştinţelor Spre exemplu, dacă mărul are iniţial pentru copil un sens alimentar, adică reprezintă un mijloc atrăgător de satisfacere a unei trebuinţe, acelaşi măr va fi situat mai târziu într-un context de genul: fruct-pom-grădină, căpătând valoare de specie de plantă, de produs cu valoare comercială sau de obiect estetic Accesibilitatea conceptului – atribut independent de procesul de învăţare a conceptelor Accesibilitatea se referă la capacitatea de a înţelege conceptele şi de a le comunica Pentru acest lucru este necesară dezvoltarea capacităţilor de relaţionare a conceptelor la contextul dat Aşa de pildă, aceeaşi persoană care este mama cuiva, este concomitent soţia altcuiva, sora cuiva şi în toate cele 2 situaţii este femeie Această cerinţă de relaţionare a însuşirilor conceptelor se dezvoltă abia către vârsta de 10 ani Gândirea la şcolarul mic Gândirea se dezvoltă şi ea cu o operativitate ce avansează în plan figural, simbolic şi acţional Operativitatea gândirii se conduce după anumite reguli, care reprezintă adevăraţi algoritmi ai activităţii intelectuale Algoritmii pot fi grupaţi în 3 categorii: * algoritmi de lucru sau de aplicare şi de rezolvare, folosiţi în operaţiuni precum adunarea, scăderea, înmulţirea, împărţirea * algoritmi de identificare sau de recunoaştere a unor structuri, relaţii, tipuri de fenomene: identificarea datelor cunoscute şi necunoscute dintr-o problemă, identificarea reperelor geografice, a formelor geometrice, a unităţilor de măsură corespunzătoare * algoritmi de control, care se utilizează în calculele aritmetice, precum şi în unele activităţi intelectuale care se supun unor reguli implicite şi ale căror rezultate provoacă relaţii controlabile Există copii care posedă algoritmi de lucru foarte bine consolidaţi, dar algoritmi de identificare încă slab dezvoltaţi Aceşti copii dau rezultate foarte bune la exerciţii, dar nu reuşesc să se descurce în cazul problemelor, deoarece le este greu să identifice structurile operative solicitate Există şi copii care posedă algoritmi de identificare dezvoltaţi şi algoritmi de lucru mai puţin dezvoltaţi Iar aceştia se remarcă în determinarea corectă a etapelor de calcul a problemei, dar se remarcă prin greşeli de calcul pe parcursul problemei, greşeli care alterează rezultatele ş i care sunt deseori puse pe seama neatenţiei copilului Aceste modalităţi de gândire pot perpetua până la vârsta şcolarului mare sau chiar mai încolo, punând amprenta şi chiar influenţând personalitatea copilului, în funcţie de modul în care este apreciat din acest punct de vedere la şcoală Creativitatea şcolarului mic Se dezvoltă în etape, concomitent cu creşterea în vârstă a copilului La 8-9 ani se formează capacitatea de a compune Creşte capacitatea copilului de a povesti, de a crea povestiri şi capătă abilităţi în a folosi elementele descriptive literare Ghicitorile, jocurile de isteţime şi construcţiile de probleme constituie terenul pe care se dezvoltă creativitatea La acestea contribuie desenul, care devine mai încărcat de atmosferă şi activităţi practice, în care copilul învaţă să construiască mici ambarcaţiuni, coşuleţe, căsuţe, animăluţe etc Creativitatea se manifestă şi în joc, care capătă noi valori şi poartă, ca şi gândirea, amprenta personalităţii copiilor Capacitatea de învăţare a şcolarului mic Învăţarea se bazează pe înţelegere şi se dezvoltă nu numai prin utilizarea intensivă a percepţiei observative şi a memoriei, ci şi a strategiilor diverse de învăţare a acestora în situaţii foarte diverse, ceea ce dă consistenţă planului intelectual Memorarea cunoaşte şi ea o dezvoltare importantă, repetiţia fiind suportul ei de bază La 7 ani, copilul poate mai uşor să recunoască un material decât sa îl reproducă, pentru că nu are încă bine dezvoltată capacitatea de organizare a materialului de memorat La 8 ani, capacităţile mnezice cresc, copilul fiind capabil să reproducă, după numai câteva citiri, poezii sau proze scurte Procesul de învăţare se bazează şi pe elemente motivaţionale, care pot fi intrinseci sau extrinseci La începutul şcolii (clasa I) copilul învaţă mai mult sub influenţa impulsurilor adulţilor, a dorinţei sale de a se supune statutului de şcolar, care, în general, îl atrage, precum şi sub influenţa dorinţei de a nu-şi supăra părinţii Treptat, în motivaţie intervine învăţătoarea şi modul în care ea ştie să valorizeze eforturile copiilor, intervine competiţia între copii Către vârsta de 9 ani apar interesele cognitive, care au rol în special în impulsionarea învăţării preferenţiale Succesele obţinute au, de asemenea, un rol important în învăţare Succesul repetat are rezonanţe psihologice importante, în sensul că atrage atenţia copilului asupra strategiilor prin care a fost obţinut, fapt care duce la refolosirea şi dezvoltarea acestor strategii De asemenea, contribuie la dezvoltarea şi expansiunea sinelui prin crearea de satisfacţii şi încredere în sine, dezvoltă copilului optimism şi siguranţă de sine şi consolidează poziţia de elev bun, poziţie care duce la ignorarea micilor greşeli şi la uşurarea vieţii şcolarului În acest fel, cu cât motivaţia învăţării este mai puternică, iar activitatea de învăţare este mai bine recompensată, cu atât învăţarea se poate dovedi mai intensă SOCIALIZAREA AFECTIVITĂŢII Concepţia de sine se formează odată cu intrarea copilului în şcoală, în special prin modul în care este tratat de către învăţător şi de către colegi Copiii care au o estimaţie de sine înaltă, consideră de regulă eşecul ca fiind accidental, chiar dacă acesta îi afectează, mai mult decât pe cei care au o estimaţie de sine medie Spre deosebire, cei cu estimaţie joasă sunt lipsiţi de încredere în sine, nu aderă la idei clare, nu vor să atragă atenţia asupra lor şi nu vor să supere pe nimeni De multe ori, estimaţia de sine a copilului nu coincide cu estimaţia învăţătorului şi a colegilor, ceea ce creează pentru copil un spaţiu de trăiri complexe ale vieţii şi competiţiei şcolare În general, copiii încearcă să corespundă estimaţiei precum şi cerinţelor părinţilor, pentru a evita răceala, reproşul, pedeapsa şi decepţia părinţilor în caz de eşec Deseori recurge la strategii de evitare şi, in extremis, la minciună Este situaţia frecvent întâlnită a copilului care îşi uită carnetul de note acasă pentru a nu i se trece nota proastă, ori îşi uită caietul acasă, dacă nu şi-a făcut tema Pe lângă acest tip de trăiri afective legate de şcoală, reacţiile afective în general devin mai controlat voluntare şi creşte capacitatea de simulare şi de ascundere a reacţiilor afective Anxietatea care domină primele săptămâni sau luni de şcoală, în încercarea de a o camufla, se poate să se transforme în nervozitate, în tulburări de somn sau tulburări somatice generale, ticuri sau chiar fobia şcolii În ce priveşte morala şcolarului, ea este legată în general de viaţa socială Piaget diferenţiază 2 tipuri de morală: * una în care domină raporturile de constrângere, de autoritate a adulţilor, precum şi obligativităţile severe impuse din exterior, * cealaltă fiind o morală a cooperării, în care regulile de convieţuire se constituie şi se asimilează datorită respectului reciproc, a sentimentelor de datorie în formare, a necesităţilor de a răspunde cerinţelor de cooperare Integrarea socială a micului şcolar cunoaşte 3 etape: 1 integrarea copilului în colectivul colegilor de şcoală şi participarea lui la activităţi şcolare, ceea ce facilitează deprinderea unor conduite sociale, precum şi conturarea unui mod de a gândi şi de a înţelege lumea şi viaţa 1 adaptarea copilului la dimensiunile economice ale vieţii Se diversifică comportamentelor de cumpărător, dezvoltându-se în special în 2 direcţii: * cumpărător pentru familie (atunci când este trimis de părinţi să facă cumpărături pentru casă) şi * cumpărător pentru sine (atunci când îşi cumpără singur dulciuri; mai târziu, după 9 ani, timbre, reviste, poze, pe care le colecţionează) După 11 ani începe să strângă bani pentru cumpărarea unor obiecte mai consistente, pe care şi le doreşte (apare un mugur de organizare a bugetului) Către 12 ani apar aspiraţiile băneşti, ceea ce exprimă o expansiune a sinelui material Aceasta este şi vârsta la care apar şi se manifestă unele mici fraude de bani sau obiecte din casă, atitudini care trebuie sancţionate categoric, dar nu înainte de a fi explicate copilului 1 orientarea şcolară şi profesională Copiii observă persoanele cu care vin în contact, profesiunile acestora, rolul social al respectivelor persoane şi încep să aspire la diverse profesii O parte din conduitele acestei profesiuni au fost deja încorporate în timpul jocurilor cu rol din preşcolaritate Totuşi, orientarea profesională este greu de realizat pentru copii la această vârstă, rolul părinţilor şi al şcolii rămânând major Din punctul de vedere al psihologiei vârstelor, la 10 ani practic se încheie perioada copilăriei STADIUL ADOLESCENŢEI CARACTERISTICI GENERALE În dezvoltarea psihică a copilului de după 10 ani, se pot diferenţia 3 stadii bine definite: I stadiul preadolescenţei (10-14 ani), dominat de pusee de creştere, de apariţia şi accentuarea caracterelor sexuale secundare şi de dezvoltare mare a sociabilităţii I stadiul adolescenţei propriu-zise (14-18,20 ani), dominat de adaptarea la starea adultă, de procesul de câştigare a identităţii şi de intelectualizarea pregnantă a conduitei I stadiul adolescenţei prelungite (18,20 ani – 24,25 ani) dominat de integrarea psihologică primară la cerinţele unei profesii, la condiţia de independenţă faţă de familie şi de opţiune maritală Fiecare din aceste stadii cuprinde la rândul său substadii, cu probleme şi caracteristici proprii I Stadiul preadolescenţei Se caracterizează de accelerarea creşterii staturale, dezvoltarea caracterelor sexuale secundare (dezvoltarea gonadelor, apariţia pilozităţii pubiene şi axilare, dezvoltarea sânilor la fete, repartizarea specifică a depozitelor adipoase) Puseul de creştere se manifestă în această perioadă, în special la fete, care pot câştiga 22-30 cm în înălţime Creşterea este însoţită de momente de epuizare fizică şi nervoasă, iritabilitate, dureri de cap, ceea ce poate transforma copilul într-un nesuferit Conduita copilului, în această perioadă, alternează între momente de vioiciune, de copilăreală exuberantă şi momente de oboseală, de apatie, de lene Copilul se încarcă atât în familie cât şi în şcoală cu stări conflictuale, pe care nu le poate rezolva şi cărora nu le poate face faţă Statutul său de elev se modifică, încărcându-l cu noi responsabilităţi: concursuri, olimpiade, care îi dezvoltă experienţa competiţiilor, dar îl şi obosesc şi îl anxietează Copilul începe să conştientizeze valoarea activităţii şcolare şi îşi poate da seama dacă acesta se încadrează la foarte bună, mediocră sau slabă Statutul său de elev bun, slab sau mediocru contribuie la dezvoltarea conştiinţei de sine şi a imaginii de sine Atitudinea familiei faţă de copil este duplicitară, uneori este considerat copil, alteori i se atribuie ieşirea din copilărie, fapt care îl determină să manifeste incertitudine de statut şi rol Cu toate acestea, el începe să aibă iniţiativă, îşi lărgeşte regimul de independenţă şi integrează diferenţieri de conduită legată de sex Fetele se comportă mai docil, mai disciplinat, iar băieţii încep să prefere reuniunile cu colegii, refuzând să mai participe alături de familie la evenimente încadrate de el în copilărie Continuă puseul de creştere, care are o perioadă de încetinire, către 14 ani, ca să continue ulterior lent, până la 24-25 de ani Creşterea în înălţime este dizarmonică, întâi cresc membrele, apoi trunchiul La băieţi se dezvoltă masa musculară, mai întâi în lungime şi apoi în volum La fete se dezvoltă mai mult ţesutul adipos (subţire, subcutanat, fapt care dă pielii un aspect marmorat) E intensifică maturizarea sexuală şi la fete şi la băieţi Aceasta este vârsta la care la cele mai multe dintre fete apare menarha La băieţi apar primele ejaculări spontane şi modificările vocii (bitonală) Durerile osoase şi musculare sunt frecvente în această perioadă (aşa-zisele dureri de creştere) Un mare disconfort îl are puberul datorită apariţiei acneei şi a transpiraţiei Apare acea stângăcie în mişcări şi reacţii, determinată de neajustarea mişcărilor la proporţiile modificate ale corpului aflat în creştere dizarmonică În această etapă domină modificările de conduită, cu acele faze de exagerare, de impertinenţă cu substrat sexual, de agresivitate în conduită şi vocabular (specifice băieţilor), cu fazele de femeie-copil şi femeie-adolescent Aşadar preadolescenţa reprezintă perioada de stabilizare a maturizării biologice Din punct de vedere psihologic, în această perioadă de organizează conştiinţa de sine Este o perioadă intensă de dezvoltare psihică, încărcată de conflicte interioare, de agitaţie şi impulsivitate, de extravaganţe care sunt semne ale căutării identităţii, în care părerile personale încep să fie importante, dar nu e suficient, tinerii căutând argumente pentru a şi le susţine Creşte interesul pentru problemele abstracte şi de sinteză, se rafinează gustul şi interesul pentru filme, tehnică etc Apare dorinţa de afirmare personală ca expresie a socializării I Adolescenţa propriu-zisă Reprezintă etapa de trecere de la pubertate la vârsta adultă Tânărul capătă conduite adulte, în care exprimarea independenţei nu mai e agresivă, ci expresivă şi naturală Caută mijloace personale de a fi şi de a apărea în ochii celorlalţi, gustul personal se dezvoltă şi apare evaluarea critică a diferitelor aspecte ale vieţii Toate aceste modificări psihice care umplu practic fiecare moment al vieţii adolescentului se suprapun pe o structură biologică încă fragilă, ceea ce poate duce la contactarea unor boli grave şi cronice (TBC), a unor forme de nevroze, debut al schizofreniei şi autismului, de maximă manifestare a anxietăţii în faţa vieţii, în care conflictele interioare se traduc prin tentative suicidare II 3 Adolescenţa prelungită (până la 25 de ani) Include tineretul implicat în forme de învăţământ superior, precum şi tineretul încadrat în muncă Independenţa este dobândită sau este pe cale de a fi dobândită De cele mai multe ori este dobândită doar din punct de vedere psihologic, nu şi material Acest fapt aduce un plus de energizare şi de dilatare a personalităţii, dar aduce în acelaşi timp noi conflicte generate între dorinţe şi imposibilitatea de a le realiza Acestea anxietează şi mai mult tânărul, contribuind la slăbirea sa din punct de vedere biologic, dar şi la creşterea incertitudinilor legate de evoluţia vieţii sale Viaţa sentimentală la această vârstă este intensă, pentru că este şi etapa învăţării rolului sexual şi a eventualelor angajări matrimoniale Se conturează aici 1-2 subidentităţi, respectiv cea familială şi cea profesională, ceea ce va crea condiţiile intimităţii ca formă nouă de trăire, pe de o parte, şi a responsabilităţii ca formă de trăire profesională, pe de altă parte Din punct de vedere biosomatic, modificările sunt mai puţin spectaculoase, legate mai mult de accentuarea trăsăturilor faciale, de creşterea forţei musculare, de completa feminizare a trăsăturilor la fete; şi în această perioadă bolile care predomină sunt legate de astenie, de abuzuri de substanţe toxice (alcool, cafea, tutun) şi frecvent deulcerul gastro-duodenal ASPECTE ALE DEZVOLTĂRII CONŞTIINŢEI ŞI IDENTITĂŢII DE SINE Din punct de vedere psihologic, problema centrală a adolescenţei este cea a identificării de sine şi cea a conştiinţei de sine În această perioadă se intensifică percepţia de sine, care cuprinde câteva aspecte particulare: * propria imagine corporală * identificarea şi conştiinţa ego-ului * identificarea sensului, rolului şi statusului sexual * identificarea stasului social În ce priveşte imaginea corporală, aceasta este indispensabilă pentru realizarea identificării de sine În această perioadă, atât fetele cât şi băieţii acordă mult mai mult timp imaginii lor corporale, în sensul că stau mai mult în baie, se privesc mai mult în oglindă, discută mai mult despre corp, despre imagine, despre igiena corporală şi apare dorinţa de a efectua retuşări ale aspectului şi imaginii Toate acestea exprimă dorinţa de ajustare a sinelui corporal, precum şi dorinţa de a crea o imagine de sine agreabilă, plăcută şi de a fi apreciat de ceilalţi din acest punct de vedere Pe acest fond, apare de cele mai multe ori nemulţumirea declanşată de înfăţişarea sa; adolescentul se îndoieşte de sine şi se crede mai puţin inteligent, arătos şi respectat, pentru că se percepe pe sine cu nemulţumire În cazul inadaptării şcolare, sociale sau de grup, atunci când adolescentul are o aşteptare mai înaltă de la sine decât este evaluat de către ceilalţi, percepţia de sine se poate manifesta ca negativă şi adolescentul se simte izolat, motiv pentru care poate deveni depresiv sau, dimpotrivă, nesuferit şi agresiv Pe acest fond general apar manifestările teribiliste, creşterea la paroxism a opozabilităţii, criza de originalitate, toate culminând cu comiterea unor acte delincvente şi toate realizându-se în special pentru atragerea atenţiei celor din jur şi pentru a aduce evaluarea celorlalţi cât mai aproape de pretenţiile personale Există însă şi adolescenţi cu estimaţii de sine înalte, aceştia sunt mai încrezători în sine, îşi susţin cu încredere opiniile, sunt mai comunicativi şi în consecinţă au mai puţine probleme personale În toată această perioadă, expectaţiile părinţilor au un rol deosebit de important în dezvoltarea conştiinţei şi imaginii de sine Când părinţii adolescentului au o bună expectaţie faţă de acesta, adolescentul se simte în siguranţă, are rezultate şcolare bune şi probleme mai puţine Dacă părinţii au o expectaţie joasă faţă de copil şi au tendinţa de a subevalua sau subaprecia capacităţile acestuia, ei contribuie din plin la erodarea conştiinţei de sine şi aşa mai puţin bine dezvoltată Există, aşadar, forme subtile de feed-back între adolescenţi şi familiile lor, forme care operează pe acest teren al autoevaluării, al expectaţiei, în directă legătură cu dezvoltarea conştiinţei de sine Pe toată perioada adolescenţei, percepţia de sine se modifică şi se corectează mereu, acest proces neîncheindu-se până la sfârşitul adolescenţei târzii W James a fost primul care a acordat atenţie dialecticii dezvoltării conştiinţei de sine, precum şi a distanţei dintre sine şi eu El afirma că la adolescenţă personalitatea devine duală, ea constând din Eu-l care cunoaşte şi este conştient de Sinele care este cunoscut Sinele cuprinde 3 tipuri de elemente: - Sinele corporal (material) – se referă la corp, la vestimentaţie, la familie, prieteni şi pasiuni (tipuri de cărţi, filme agreate etc ); - Sinele social – constă în reputaţia şi recunoaşterea unei identităţi anume, respectiv la consideraţia pe care o obţine o persoană în mediul în care trăieşte; - Sinele spiritual – exprimat prin conştiinţa propriei identităţi, a propriei activităţi, a tendinţelor, aptitudinilor şi funcţiilor psihice Tot caracteristic adolescenţei este necesitatea tânărului de a deveni independent Din acest punct de vedere, se consideră că există 3 tipuri de dependenţă: * dependenţa de mentalitate * dependenţa material-economică * dependenţa emoţională, adică de confort, idei şi principii considerate În privinţa valorilor, deci a mentalităţilor, în adolescenţă se produce devalorizarea masivă a unor obiceiuri, idei şi principii considerate valide în copilărie Apar în acest fel opoziţiile faţă de rutină, faţă de deprinderile copilăriei, faţă de învăţare, aşa cum este ea înţeleasă în copilărie şi în mod vizibil şi conştient faţă de banalitate şi mediocritate Apariţia acestor opoziţii nu trebuie interpretată neapărat ca un semn negativ al evoluţiei copilului, atât timp cât nu depăşeşte anumite limite În limite normale, opoziţiile constituie un semn al începutului formării aspiraţiilor Dependenţa afectivă este în continuare mai activă faţă de părinţi Adolescenţii interpretează momentele în care părinţii nu le dau aceeaşi atenţie ca în copilărie, ca pe lipsă de afecţiune; în acelaşi timp interpretează momentele de grijă şi interes ale părinţilor ca pe intruziuni în viaţa personală De aici pot apărea conflicte, nemulţumiri şi dezorientarea adolescentului în privinţa locului şi rolului său în familie şi chiar în privinţa identităţii de sine, în sensul nehotărârii a ceea ce este, copil sau adult Identitatea sexuală este un element important al identităţii de sine, care în această perioadă este influenţată foarte mult de modelele parentale şi de cele materiale Astfel, un model parental cu masculinitate redusă poate determina dificultăţi de identificare la băieţi, iar un model parental puternic poate determina siguranţă şi încredere în sine La fete, modelele feminine sunt diverse, tradiţionale şi moderne, iar fetele cu identificare feminină tradiţională se pare că sunt mai încărcate de conflicte interioare, în timp ce fetele cu identificare feminină modernă sunt mai dezinhibate, mai pasionale, identificarea fiind mai facilă În ceea ce priveşte activitatea intelectuală, se poate spune că la adolescenţă se atinge maturitatea intelectuală, în cazul unei dezvoltări fizice şi psihice normale şi a unei alimentări culturale corespunzătoare Memorarea şi învăţarea capătă dimensiuni noi Memoria logică devine forma centrală de memorare Se intensifică dorinţa de studiu şi se identifică domeniile preferate Toţi adolescenţii filosofează, tendinţa fiind atât de accentuată, încât deseori acaparează orice alte forme şi teme de conversaţie Raţionamentele şi judecăţile adolescentului devin tot mai complexe, ceea ce îi facilitează jocul gândirii Exprimarea verbală devine fluentă şi creşte foarte mult capacitatea de creaţie CARACTERISTICILE AFECTIVITĂŢII Creşte la adolescenţă capacitatea de exprimare a sentimentelor şi creşte foarte mult pe baza mobilităţii mimice Creşte însă şi emotivitatea internă (cu punct de plecare interior, de la sine către ceilalţi), creşte excitabilitatea la factori determinanţi ai emotivităţii, externi Acest fapt determină treceri rapide de la o stare afectivă la alta şi e la o limită la alta Pentru acest motiv, adolescentul dă impresia de instabilitate emoţională şi de mare vulnerabilitate Solicitările şcolare şi sociale, care sunt din ce în ce mai mari pot provoca anxietate, frustrări diverse, sentimente de culpabilitate, cărora adolescentul le face faţă cu greutate şi pe care cu mare dificultate le comunică, astfel încât să poată primi sprijin de la familie sau de la grup Apare şi se dezvoltă simpatia şi sentimentul de dragoste faţă de sexul opus Criza de originalitate a adolescenţei Este specifică perioadei şi apare, de regulă, pe fondul nesiguranţei adolescentului faţă de noile şi nenumăratele trebuinţe care apar şi faţă de cerinţele sale interne şi externe Este perioada în care tânărul nu suportă să fie la fel ca toţi ceilalţi, îşi doreşte să nu fie nimeni ca el, să fie unic şi excepţional Are o mare oroare de banalitate şi mediocritate, motiv pentru care caută să găsească formele cele mai indicate din punctul lui de vedere de a se face remarcat şi de a fi excepţional Se pare că din acest motiv criza de originalitate reprezintă unul din cele mai dificile momente din viaţa omului Criza poate traversa mai multe etape, care au şi forme diferite Astfel, între 10-14 ani, în preadolescenţă, dominanta fiind maturizarea biologică, atitudinile şi comportamentele curente ale tânărului se încarcă de stări conflictuale, se determină de o motivaţie legată în special de incertitudinea rolului şi statutului social Criza se manifestă în primul rând în familie şi apoi la şcoală şi în grupul de joacă În etapa adolescenţei (14-18 ani), domină conflictele de autoafirmare, pentru că este etapa construcţiei intense, a concepţiei despre lume şi viaţă şi a concepţiei despre sine în această lume Criza la aceeaşi vârstă este declanşată de regulă de unul sau mai multe evenimente stresante, o decepţie sau umilire căreia adolescentul nu îi face faţă Apare astfel comportamentul agresiv, evident căutat, care exprimă încercarea de a-şi domina insecuritatea şi neîncrederea în capacităţile sale de integrare în viaţă Manifestările crizei se referă la originalitatea vestimentară şi a coafurii, la cultul muzicii, la aşa-zisul cult al personalităţii şi mai rar la originalitatea reală, alimentată de capacitatea creatoare, pozitivă Despre aceste exagerări, trebuie spus că ele nu trebuie să provoace îngrijorare, atât timp cât să exteriorizeze în forme acceptabile Atitudinea faţă de adolescent nu trebuie să fie neapărat moralizatoare, ci mai degrabă este indicată încurajarea confesiunii şi comunicării, co-participarea la activităţile adolescentului sau în cel mai rău caz o atitudine de acceptare a acestor comportamente O astfel de atitudine permite o mai bună cunoaştere şi înţelegere a nevoilor tânărului, a conflictelor pe care le trăieşte, ceea ce permite şi identificarea modalităţilor de reducere a tensiunilor Relaţia dintre părinte şi adolescent este absolut specială Cei mai mulţi părinţi au idei greşite despre ceea ce este adolescenţa şi despre ceea ce ar trebui să aştepte din partea tinerilor De asemenea, mulţi adolescenţi au sentimentul că odată cu creşterea în vârstă sunt abandonaţi de părinţi într-o lume străină, au impresia că nimănui nu-i pasă de soarta lor, se simt neajutoraţi, inutili, disperaţi, se subapreciază şi se autocompătimesc Din punct de vedere emoţional, sunt încă copii, au nevoie de o cantitate mare de hrană emoţională, pentru a putea funcţiona şi dacă nu o găsesc în familie, o caută în alte locuri De cele mai multe ori, adolescenţii reuşesc să-şi supere părinţii în ideea lor de căutare a independenţei, iar părinţii reacţionează exagerat, atât din punct de vedere emoţional, cât şi practic, în atitudini Dacă părintele îşi va pierde stăpânirea de sine în faţa adolescentului, acesta îl va respecta mai puţin şi îşi va căuta modelul parental dorit la cei de vârsta sa sau de vârste puţin mai mari Uneori, această situaţie poate deveni periculoasă şi poate adânci şi mai mult conflictul între adolescent şi lume Desigur, carenţele educaţionale îşi pun amprenta asupra întregii evoluţii al adolescenţei, adăugând deseori elemente negative în întregul tablou Există în adolescenţă probleme de inadaptare, care se manifestă la nivel familial, şcolar şi social Cele mai frecvente probleme de comportament se referă la: 1 depresie, ce poate merge de la forme uşoare, moderate, până la forme grave, exprimate prin tentative de suicid 1 frustrare, care se manifestă ca o trăire a existenţei unui obstacol în calea dorinţelor, aspiraţiilor şi idealurilor adolescentului 3 sindromul de suprasolicitare, oarecum aparte, care apare în general la adolescenţii cu fragilitate afectivă şi în care nivelul ridicat al solicitărilor poate duce la inhibiţie, la comportament nevrotic, în care adolescentul îşi refuză orice şansă; în aceste condiţii, ele vede idealurile veşnic irealizabile, nevrotismul se accentuează odată cu trecerea timpului şi tânărul îşi găseşte refugiul într-o lume ideală, în care stresul vieţii cotidiene nu-l atinge STADIUL TINEREŢII În ultima vreme, perioada tinereţii a devenit mai importantă din punct de vedere social / politic / profesional, aportul tineretului fiind determinat de competenţă şi selecţie Subetapele tinereţii au limita inferioară la concurenţă cu adolescenţa târzie Limita superioară este până la 35 de ani Din punct de vedere al dezvoltării fizice, această etapă nu trece prin transformări impetuoase Din punct de vedere psihologic, în ansamblu persoanele posedă încă un mare potenţial de opozabilitate precum în adolescenţă, dar şi capacităţi de adaptare Procesul adaptării este întreţinut de experienţele de adaptare petrecute în adolescenţă Subetapa cuprinsă între 24-28 de ani este axată pe identificarea primară profesională În această perioadă se întâmpină dificultăţi datorate acomodării cu munca, cu serviciul, cu ierarhia profesională în care tinerii au în general un rol auxiliar O parte din tineri este angrenată în procesul de definitivare a studiilor, ceea ce le favorizează întârzierea adaptativă profesională Fetele au o disponibilitate afectivă mare şi au aspiraţii pentru alcătuirea unei cariere Băieţii întârzie aceste aspiraţii / dorinţe până în subetapele ulterioare (30 de ani şi după) Odată format căminul, începe procesul de identificare în rolul de familist, precum şi în rol parental Subetapa 28-32 de ani continuă identificarea profesională şi cea familială, parentală Din punct de vedere fizic, modificări nu există, dar din punct de vedere psihologic, creşte siguranţa de sine şi începe formarea adevăratei imagini de sine Subetapa 32-35 ani aduce un nou nivel de integrare socio-profesională, statutul socio-profesional este într-un permanent progres Se primesc responsabilităţi speciale, sarcinile profesionale devin mai dificile, dar şi forţa de îndeplinire este mai mare Dacă până acum în sistemul de relaţii dominau relaţiile pe orizontală (de exemplu între colegi), acum încep să se extindă relaţiile pe verticală (oficiale - ierarhice) Viaţa de familie se stabilizează Aceste două laturi, socio-profesional şi familial acţionează asupra întregii capacităţi psihice a tânărului, inclusiv asupra capacităţilor senzoriale, perceptive, intelectuale şi aptitudinale şi mai ales asupra intereselor şi aspiraţiilor Sensibilitatea senzorială nu suferă transformări evolutive remarcabile faţă de adolescenţă, dar în unele profesii observaţia vizuală devine extrem de activă, dezvoltând caracteristici discriminative şi contribuind la o mai bună adaptare la întuneric sau la o fină estimaţie vizuală Auzul poate fi foarte solicitat în unele profesii (cele ce implică muzica); simţul echilibrului se dezvoltă la cei ce lucrează în domenii precum sport, gimnastică, construcţii etc Planul mental complex cunoaşte modificări importante Câmpul de acţiune al memoriei se restructurează, încep să fie sesizate incidentele critice, problemele-cheie, are loc astfel un activ proces de adaptare / selectare din multitudinea de cunoştinţe pe care le posedă omul – acelea care sunt necesare rezolvării unei probleme / situaţii Se dezvoltă necesitatea selectivă de a revedea şi reactualiza unele informaţii În ceea ce priveşte învăţarea, se modifică raportul între învăţarea comandată social şi învăţarea autodidactică (cea din plăcere, interes) Învăţarea inserată şi cea incidentală se dezvoltă concomitent şi împreună cu învăţarea ocupaţională sau profesională Există în această perioadă şi dificultăţi de identificare a tineretului, legate de evoluţia situaţiei economice şi de circumstanţele sociale În special în ţările dezvoltate, cu o bună dezvoltare industrială, aceste dificultăţi sunt legate de condiţiile economice, de stabilitatea / instabilitatea ocupaţională, de fapt, de necesitatea migrării profesionale, de continuitatea în muncă Dacă am face o comparaţie între subidentităţile din adolescenţă, din adolescenţa prelungită şi apoi din tinereţe am putea spune următoarele concluzii: * la adolescenţă, subidentitatea acţional-profesională se află în expansiune, ca şi cea social-civică; cea familială înseamnă autonomie filială, în roluri naturale de fin, frate, nepot, dar şi roluri potenţiale, de logodnic / soţ, chiar dacă nu include în discuţie identificarea sexuală * în adolescenţa prelungită, subidentitatea acţională devine centrală, dominantă, ca şi cea social-civică Subidentitatea familială se axează pe rolul soţ-soţie, precum şi pe rolul de mamă/tată în noua familie Se stabilizează sau scad ca importanţă rolurile de filiaţie * la tinereţe, subidentitatea maritală şi parentală se divid oarecum, iar cea profesională şi socială se încarcă de roluri ample şi responsabile, toate aceste patru tipuri de subidentitate fiind mult dezvoltate, extrem de complexe şi interconectate STADIUL DE ADULT Intrarea în stadiul de adult este marcată de anumite diminuări ce apar, ale capacităţilor fiziologice în general De aici încolo (deci după 35 de ani), se înregistrează atât scăderi cât şi stabilizări sau chiar creşteri într-un joc caracteristic fiecărei persoane şi fără corelaţie între cele 4 subidentităţi Freud afirma că acest stadiu se diferenţiază de toate celelalte pentru că omul este mai capabil să muncească şi să iubească În acest stadiu, omul înregistrează o culme a eficienţei activităţii, dar înregistrează în acelaşi timp o diminuare a capacităţilor fizice Aici intră circulaţia, respiraţia, activitatea nervoasă, în care memoria este cea care suferă cel mai vizibil şi se înregistrează scăderi ale capacităţilor senzoriale Alura generală a corpului se modifică, căpătând trăsături mai solide, mai puţin flexibile sau plăcute În ce priveşte percepţia senzorială, se păstrează mobilitatea globilor oculari, scade capacitatea de adaptare a cristalinului, creşte pragul de luminozitate şi sunt extrase mai lent informaţiile din imaginile complexe Se conservă vederea cromatică, ce capătă fineţe În privinţa percepţiilor auditive, au loc scăderi ale capacităţii de diferenţiere a sunetelor muzicale, care se vor accentua tot mai mult, iar în cadrul percepţiilor tactile, acestea îşi pierd fineţea după 40 de ani, scad viteza mişcărilor, forţa acestora, dar se păstrează percepţia corectă a direcţiei şi preciziei mişcării În ce priveşte atenţia, particularităţile sale la stadiul de adult se abordează în mod diferenţiat cu privire la atenţia generală vis-à-vis de atenţia profesională Atenţia generală tinde să scadă şi duce până la alterarea imaginii, iar cea profesională creşte în prima parte a stadiului (mobilitatea, concentrarea, stabilitatea ei cresc) şi apar scăderi ale atenţiei profesionale spre 60-65 de ani Memoria este un proces care suferă modificări intense şi din acest punct de vedere există critici aduse testelor de memorie şi metodologiei de aplicare a lor, deoarece ele se aplică la fel la adult ca şi la adolescent Acest lucru nu este normal, pentru că scade în timp viteza de acumulare a informaţiei şi se face abstracţie în aceste metodologii de unele posibilităţi compensatorii ce se pot dezvolta de-a lungul stadiului Se mai aduc critici pentru că cercetările sunt mai mult longitudinale şi mai puţin transversale şi nu se iau în consideraţie factori ce pot acţiona de-a lungul vieţii, ce pot menţine un nivel ridicat de performanţă a memoriei (ex timpul liber şi modalităţile de a-l petrece, stereotipiile profesionale etc ) Scăderea imaginaţiei începe mai înainte de stadiul de adult, respectiv la 25-28 de ani Scăderile imaginaţiei depind de acţiunea unor factori care pot întreţine un nivel performant al imaginaţiei, dar pot să nu stimuleze deloc imaginaţia şi creativitatea Învăţarea – cercetările arată diferenţe mari între capacitatea de învăţare şi înţelegere a materialului învăţat, diferenţe ce depind de aspectele motivaţionale ale învăţării, motivaţiile putând deveni la un moment dat factor de compensare a reducerii capacităţii de învăţare Se înregistrează diferenţe mari între adulţi, în funcţie de studii Majoritatea persoanelor cu studii medii refuză actul învăţării, spre deosebire de cei cu studii superioare, care sunt motivaţi în a deveni adepţii educaţiei permanente Până pe la 60 de ani, în învăţare se fac legături rapide, se decodifică enunţurile mai repede, se surprind uşor detaliile, se sesizează uşor legăturile dintre aspectele teoretic-practice ale unei probleme Oamenii dispun de tehnici de învăţare productivă şi se pot adapta conştient şi voluntar la activităţile de învăţare În timp apare tendinţa de a refuza învăţarea unor materiale noi, vaste şi în cazul când sunt obligaţi, preferă aducerea în discuţie a părerilor personale, folosirea stereotipurilor în locul învăţării active Situaţiile de competiţie în care adultul trebuie să uzeze de materialele învăţate sunt trăite extrem de tensionat, fapt ce-i motivează uşor spre a ieşi din câmpul educaţional şi a prefera învăţarea autodidactică Afectivitatea – perioada de adult înregistrează maximum de complexitate a trăirilor afective Există o serie de sentimente ce capătă profunzime, stabilitate şi în general cele legate de viaţa de familie şi de viaţa profesională Se înregistrează un echilibru afectiv şi un nivel ridicat de stăpânire a emoţiilor În stabilirea relaţiilor personale, se are în vedere deteriorarea afectivă şi tendinţa adultului de a uita de propria persoană şi de a se dărui celorlalţi Personalitatea adultului - se realizează în această perioadă un echilibru între cele 3 dimensiuni temporale (trecut/prezent/viitor), în sensul că la adolescenţă trecutul este scurt, viitorul este lung La bătrâneţe este invers, iar în stadiul de adult trecutul şi viitorul sunt aproximativ egale, motiv pentru care omul se simte în relativă siguranţă, putând să facă eforturi de îndeplinire a proiectelor, chiar dacă manifestă o relativă anxietate faţă de proiectele de viitor îndepărtat, mai ales faţă de cele care ar implica eventuale confruntări afective/profesionale/materiale Adultul îşi maturizează identitatea generală şi consolidează subidentităţile familială, profesională, socio-culturală Adultul manifestă interes pentru menţinerea competenţei profesionale şi stabilitatea familială După 45 de ani, se ajunge în general în vârful ierarhiei profesionale, în funcţie de competenţă şi apare şi recunoaşterea ei La adultul tardiv nu ar trebui să mai apară schimbări în ierarhia profesională, ci ar trebui să se manifeste doar rutina profesională, orientarea spre aspectele practice ale profesiei, scăderea iniţiativei şi reţinerea faţă de nou După această vârstă, interesele profesionale se limitează şi se trăieşte tensionarea legată de ieşirea la pensie Subidentitatea familială se situează în raport cu statutul de soţ şi părinte Adultul tânăr este orientat spre un stil de viaţă familială în care se limitează clar rolurile Libidoul continuă să fie activ, dar după 40 de ani apare sentimentul că s-a parcurs o jumătate din viaţă, ceea ce poate favoriza acea criză-familială a vârstei, ce poate avea ca şi consecinţe schimbări în structura familiei (divorţ, schimbarea locului de muncă) În statutul de părinte apar tensiunile legate de faptul că copiii ating vârsta adolescenţei La adultul mijlociu, statutul de soţ înregistrează rutină Femeile sunt agitate datorită intrării în menopauză, libidoul este în scădere, dar poate fi compensat printr-un echilibru şi o experienţă de viaţă de cuplu Soţul/soţia pot fi sprijiniţi de copii, dacă sunt mari La adultul tardiv, cuplul nu se bazează pe viaţa sexuală, dar există susţinerea între soţi, care vine din rolul de partener de cuplu, din resursele afective reciproce din bilanţul pozitiv al vieţii Un rol important în această perioadă îl are apariţia nepoţilor BĂTRÂNEŢEA Bătrâneţea a devenit obiectul de studiu al psihologiei şi medicinii după al doilea război mondial Au fost efectuate cercetări privind longevitatea vieţii, care au adus o schimbare de atitudine S-au delimitat două tipuri de păreri: * o reprezentare pozitivă cu privire la bătrâneţe, care era considerată egală cu înţelepciunea, acumulare de experienţă de viaţă; * o reprezentare negativă a bătrâneţii, egală cu irascibilitatea, încăpăţânarea, neîncrederea în ceilalţi, inflexibilitate în atitudini şi comportament * Primul substadiu (65-70 ani) se deosebeşte de restul bătrâneţii pentru că omul încă păstrează legătura cu societatea şi cu profesia, unii bătrâni chiar la această vârstă Se recunoaşte intrarea spre finalul preocupărilor sociale şi aceştia continuă să-şi dezvolte identitatea profesională oficial, în sensul recunoaşterii meritului său profesional Bătrânii continuă să se simtă legaţi de profesie, dar au în special activităţi cazuistice, culturale, artizanale, ei se manifestă activ-creativ în anumite domenii, au timp să-şi dezvolte hobby-urile, se ocupă de creşterea nepoţilor Trăiesc extrem de tensionat ieşirea din mediul profesional, unii chiar traversează o criză de identitate şi prestigiu Starea de sănătate se menţine în general bună, dar se pot îmbolnăvi cu uşurinţă Schimbările fizice ţin pe de o parte de regimul de viaţă şi pe de altă parte de evoluţia aparatelor şi sistemelor Scade nevoia de somn, apar insomniile, scade sau se perverteşte apetitul alimentar Programul zilnic de viaţă se simplifică, fapt ce favorizează tabieturile, apar modificări involutive la nivelul vaselor de sânge, inimii, plămânilor, ce induc slăbirea rezistenţei la efort, scade cantitativ şi calitativ secreţia salivară, modificând activitatea stomacului şi a pancreasului, apare deci o sensibilitate, scade tonusul muscular şi se înregistrează o lentoare atât a proceselor digestive cât şi a mişcărilor în general Apar modificări articulare cu reducerea dimensiunii cartilagiilor dintre oase, fapt ce duce la scăderea în înălţime, scade coordonarea fină a mişcărilor, se pierd sau deteriorează foarte mulţi neuroni, circumvoluţiile scoarţei cerebrale se aplatizează, ducând la scăderea mobilităţii proceselor nervoase şi apare aspectul de flegmatic Se adaugă scăderea activităţii glandei tiroide şi creşterea activităţii suprarenalelor, care accentuează acest aspect temperamental Apare creşterea în greutate, datorită mai puţinei activităţi şi lentoarei proceselor digestive, se accentuează trăsăturile fizionomiei Din punct de vedere psihologic, aspectul care domină este nerecunoaşterea bătrâneţii la nivel general, capacităţile senzoriale, a celor perceptive, a vitezei de gândire, a memoriei, a capacităţii de învăţare Percepţiile vizuale – scade adaptabilitatea cristalinului, scade vederea în perspectivă, fineţea perceperii culorilor şi majoritatea acestor defecte se stabilizează în cele câteva boli specifice vârstei Percepţiile auditive – apare un grad de surditate sau aud ce se spune dar nu mai înţeleg, deci claritatea percepţiei este afectată, ceea ce induce o stare de iritare faţă de zgomote şi se închid în sine, evită comunicarea pentru a compensa aceste defect, astfel respectivul bătrân capătă un aspect morocănos În procesul comunicării, manifestă prudenţă, pentru că nu pot asimila cuvintele noi şi nici nu înţeleg prea bine ce se spune şi se simt complexaţi Memoria de scurtă durată se păstrează un timp, apoi scade Cea de lungă durată se păstrează mai bine, motiv pentru care îşi aduc aminte lucruri din cele mai îndepărtate Scade viteza memorării materialului, ca şi viteza de reactualizare Gândirea scade şi ea, pierzându-se gândirea de tip algoritmic, flexibilitatea şi fluenţa ideilor, capacitatea de argumentare, toate fiind înlocuite cu stereotipii Se conservă capacităţile legate de vocabular, dar apare afectarea exprimării, simplificarea structurii frazei, bâlbâiala, scrisul tremurat Apar modificări şi în privinţa afectivităţii – emoţiile se exprimă primitiv, intensitatea acestora nu se adaptează bine la situaţie, iar alimentarea lor este legată de statutul marital şi cel profesional Apar tensiuni mari, legate de starea de sănătate şi de momentul finalului vieţii Se instalează dispoziţii afective, în special negative, cuplate cu o nouă criză de identitate, asociată cu stări depresive care îi fac să se refugieze în credinţă, religie Pentru unii, finalul vieţii este de neconceput în mod natural şi de aceea tentativele de suicid sunt frecvente Ultimii ani sunt dominaţi de anxietatea faţă de moarte, ceea ce aduce şi alte modificări ale personalităţii, precum introversia, pentru compensare crescând consumul de alcool Înainte de final, există o perioadă de echilibru, o perioadă de împăcare cu soarta, care dacă este atinsă, face acele ultime săptămâni/luni de viaţă mai frumoase Bibliografie selectivă 1 Bonchiş E , (2004) , Psihologia copilului, Ed Universităţii Oradea 1 Creţu, T , ( 1994), Psihologia vârstelor, Ed Universităţii, Bucureşti 1 Eussen, P H ; Conger, J J ; Kagen, J; Huston, A C , (1990),Child Development and Personality, Harper and Row Publishers, NY 1 Frăţiman, L ,(2006) Elemente de psihoneurofiziologie, Ed Fundaţiei Andrei Şaguna, Constanţa 1 Papalia, D , Olds, S W ,(1999) Human Development, Univ of Pennsylvania, USA 1 Verzea, E ,(2000), Psihologia vârstelor, E D P Bucureşti 